Betul Ke Ciri-ciri Ini Jadi Dambaan Semua Lelaki Soleh? No 1 Paling Dituntut Agama, Hijabis Jangan Terlepas Pandang!

Wanita adalah sebahagian keindahan dunia yang diciptakan Allah SWT. Namun, wanita jualah yang boleh menjadi penyebab kepada kerosakan dan kemusnahan di dunia ini. Allah SWT menjadikan wanita untuk menghiasi bumi dan untuk dijadikan pasangan kaun Adam.

Sebagaimana Nabi Adam AS memohon kepada Allah SWT agar menciptakan seorang teman untuknya berbicara, bergurau senda dan membina sahsiah dirinya, maka terciptalah Siti Hawa daripada tulang rusuk kiri Nabi Adan AS. Antara ciri gadis solehah idaman lelaki soleh adalah:

Gadis sebegini mempunyai peribadi yang unggul. Ciri-ciri ini jelas terpancar melalui wajah dan akhlaknya. Dia akan sentiasa memelihara batas-batas syariat dalam pegangan agamanya. Dia sesekali tidak akan melakukan perkara yang bertentangan dengan syariat Islam.

Jika dilihat, lelaki di luar sana memang suka menjamu mata dengan melihat aurat wanita tetapi tidak suka untuk menjadikannya isteri kerana melihat gadis seperti itu seolah-olah barang hiasan atau pameran untuk mata lelaki lain.

Fitra wanita dijadikan lemah lembut, namun gadis ini mempunyai prinsipnya tersendiri. Inilah kecantikan dalaman sebenar yang dicari oleh lekai soleh. Dia tidak akan tunduk pada nafsu atau berbuat sesuatu semata-mata kerana mahukan harta dan kekayaan.

Anda dikatakan mempunyai gerak hati yang kuat jika kita berupaya memahami hati lelaki. Lelaki mengimpikan gadis yang memahaminya. Merasai suka dukanya. Tanpa bersuara pun, isi hati lelaki itu mampu kita terjemahkan. Itulah yang mampu menghiburkan atau memberi kekuatan sebenar kepadanya.

Awas ya para gadis! Lelaki tidak suka kepada gadis yang cerewet. Cerewet boleh merimaskan dan membuatkan lelaki jemu denganmu. Jangan amalkan sikap mengkritik kepada sesuatu yang anda tidak gemari. Sebaliknya, berdiam adalah lebih baik.

Lelaki menggemari wanita yang manja atau bersifat sedikit keanak-anakan. Ini kerana, lelaki suka untuk melindungi. Tetapi, jangan pula anda menunjukkan sifat manja atau keanak-anakan yang berlebihan. Takut pula lelaki akan lihat anda seperti kurang matang.


Rahsia Cantik Semula Jadi Guna Garam Untuk Dapatkan Kulit Yang Halus & Mulus. Rugi Tak Cuba!

Kebiasaannya, garam hanya digunakan dalam masakan sahaja. Rupa-rupanya, tanpa kita sedari, garam juga punya manfaat yang besar untuk mendapakan kulit yang halus dan mulus. Malah, garam mudah didapati di mana-mana sahaja dan tidak memerlukan kos yang besar.

Manfaat Garam Untuk Kecantikan Kulit

1. Garam Dapat Mengurangkan Jerawat Pada Wajah

Garam bermanfaat untuk mengurangkan jerawat pada wajah. Ia disebabkan oleh kandungan potasium serta belerang yang terdapat di dalam garam. Kedua-dua bahan ini bertindak menyeimbangkan konsentrasi air di dalam kulit serta menghilangkan kotoran yang mampu membuatkan jerawat semakin parah.

Caranya mudah sahaja. Masukkan 2 hingga 3 sudu makan garam ke dalam periuk. Kemudian, tambahkan 150ml air dan panaskan campuran air dan garam tersebut. Sekiranya sudah sebati, masukkan campuran tadi ke dalam mangkuk dan wapkan muka anda selama 15 hingga 20 minit.

2. Garam Dapat Menghilangkan Parut Jerawat Pada Muka

Garam dengan kandungan mineral yang tinggi dapat membuatkan parut jerawat pada wajah menjadi semakin pudar dan memperbaiki jaringan kulit. Penggunaan garam juga mampu menganjalkan kulit.

Langkahnya mudah sahaja. Hanya panaskan air garam selama beberapa saat. Jangan sampai mendidih. Kemudian, celupkan tuala bersih ke dalam campuran air garam tersebut dan tutup muka menggunakan tuala yang sudah dicelup.

Biarkan selama 10 hingga 15 minit. Kemudian, bilas menggunakan air sejuk. Seterusnya, urut muka anda dengan air garam serta beberapa titis minyak zaitun secara perlahan dengan gerakan memutar. Untuk hasil yang lebih baik, lakukan 2 kali seminggu.

3. Garam Mampu Mengawal Minyak Pada Muka

Manfaat seterusnya adalah mengawal minyak pada muka. Cara mengawal minyak menggunakan air garam sangat mudah. Hanya dengan wap muka menggunakan air garam setiap malam sebelum tidur atau dengan membilas muka menggunakan air garam.

4. Garam Bertindak Sebagai Detoks Wajah

Khasiat garam untuk muka adalah sebagai detoks muka dengan baik. Caranya cukup ringkas. Pertama, campurkan 2 hingga 3 sudu besar garam ke dalam air yang suam. Basuh muka dengan air garam tersebut dan biarkan selama 10 minit atau kurang.

Muka akan terasa lebih segar kerana kotoran sudah hilang. Untuk wajah yang lebih anjal dan berseri, lakukan sekurang-kurangnya 2 hari sekali. wajah akan bebas jerawat kerana sudah dibersihkan secara mendalam.


Adakah Puasa 10 Muharram Perlu Disertai Dengan Hari Sebelum & Hari Selepasnya

Bulan Muharam adalah salah satu daripada empat bulan yang dihormati serta memiliki kemuliaan di sisi Allah SWT. Memang tidak dinafikan ianya merupakan satu bulan yang mulia. Terdapat banyak nas-nas daripada Al-Quran dan juga al-Sunnah yang menyebutkan berkenaan kelebihan bulan ini.

Jumlah bulan dalam setahun yang ditetapkan Allah SWT ada 12 bulan semuanya. Ia diciptakan sejak Allah SWT menciptakan langit dan bumi lagi.

Firman Allah SWT yang bermaksud: “Sesungguhnya bilangan bulan-bulan di sisi (hukum) Allah ialah dua belas bulan, (yang ditetapkan) dalam Kitab Allah semasa Ia menciptakan langit dan bumi, di antaranya empat bulan yang dihormati. Ketetapan yang demikian itu ialah agama yang betul lurus, maka janganlah kamu menganiaya diri kamu dalam bulan-bulan yang dihormati itu (dengan melanggar larangan-Nya), dan perangilah kaum kafir musyrik seluruhnya sebagaimana mereka memerangi kamu seluruhnya, dan ketahuilah sesungguhnya Allah berserta orang-orang yang bertakwa.” (Surah at-Taubah, ayat 36)

Imam Ibnu Kathir menyatakan, orang yang melakukan kemaksiatan dan kezaliman pada bulan itu akan ‘dilipatgandakan’ dosanya oleh Allah SWT.

Antara hari yang dianjurkan berpuasa adalah pada hari ‘Asyura iaitu puasa hari ke-10 pada bulan Muharam.

Syukur bagi mereka yang mengambil peluang berpuasa pada 10 Muharam, sehari sebelum itu yang dipanggil sebagai puasa Tasu’a.

Orang mukmin digalakkan menambah puasa sunat sehari sebelum puasa ‘Asyura bagi membezakan puasa orang Yahudi.

Berikut huraian lengkap tentang kelebihab bulan Muharram dan berpuasa pada bulan Muharram.

KELEBIHAN BULAN MUHARRAM

Di antara kelebihan bulan ini seperti yang dinyatakan di dalam al-Quran adalah berdasarkan firman Allah S.W.T yang berikut:

إِنَّ عِدَّةَ الشُّهُورِ عِنْدَ اللَّهِ اثْنَا عَشَرَ شَهْرًا فِي كِتَابِ اللَّهِ يَوْمَ خَلَقَ السَّمَاوَاتِ وَالْأَرْضَ مِنْهَا أَرْبَعَةٌ حُرُمٌ ۚ ذَٰلِكَ الدِّينُ الْقَيِّمُ ۚ فَلَا تَظْلِمُوا فِيهِنَّ أَنْفُسَكُمْ

Maksudnya: Sesungguhnya bilangan bulan di sisi Allah S.W.T adalah sebanyak dua belas bulan sebagaimana yang terdapat di dalam kitabullah (Lauh al-Mahfuz) pada hari diciptakan langit-langit dan juga bumi. Di antaranya (bulan-bulan tersebut) adalah empat bulan haram. Demikian itulah agama yang lurus maka janganlah kalian menzalimi diri kalian di dalam bulan-bulan tersebut. Surah al-Taubah (36)

Rasulullah S.A.W telahpun memberikan penjelasan berkenaan dengan empat bulan haram tersebut dengan sabda baginda:

السَّنَةُ اثْنَا عَشَرَ شَهْرًا مِنْهَا، أَرْبَعَةٌ حُرُمٌ، ثَلاَثٌ مُتَوَالِيَاتٌ، ذُو الْقَعْدَةِ وَذُو الْحِجَّةِ وَالْمُحَرَّمُ وَرَجَبُ مُضَرَ الَّذِي بَيْنَ جُمَادَى وَشَعْبَانَ

Maksudnya: Dalam setahun itu ada dua belas bulan dan di antaranya adalah empat bulan haram. Tiga bulan yang berturut-turut iaitu Zulkaedah, Zulhijjah, dan Muharram serta bulan Rejab yang berada di antara Jamadil Akhir dan juga Syaaban. Riwayat al-Bukhari (184)

Justeru, dua nas di atas jelas menunjukkan bahawa bulan Muharram dimuliakan kerana ia termasuk dalam kalangan empat bulan haram yang mana diharamkan untuk berperang pada bulan-bulan haram serta ianya sangat dihormati dari sudut amalan soleh di dalamnya menjadi besar ganjarannya manakala dosa dan maksiat juga turut menjadi lebih besar di dalam bulan-bulan haram.

GALAKAN BERPUASA DALAM BULAN MUHARRAM

Di antara amalan soleh yang sangat digalakkan untuk umat Islam lakukan pada bulan Muharram adalah dengan memperbanyakkan berpuasa sunat. Ini dapat dilihat berdasarkan sebuah riwayat daripada Abu Hurairah R.A beliau berkata bahawa Rasulullah S.A.W bersabda:

أَفْضَلُ الصِّيَامِ بَعْدَ شَهْرِ رَمَضَانَ شَهْرُ اللَّهِ الْمُحَرَّمُ وَإِنَّ أَفْضَلَ الصَّلاَةِ بَعْدَ الْمَفْرُوضَةِ صَلاَةٌ مِنَ اللَّيْلِ

Maksudnya: Seafdhal-afdhal puasa setelah bulan Ramadhan adalah berpuasa pada bulan Allah al-Muharram dan sesungguhnya solat yang paling afdhal setelah solat fardhu adalah solat malam (Qiyamullail). Riwayat Abu Daud (2429)

Demikian juga terdapat sebuah hadis yang menceritakan berkenaan seorang lelaki telah bertanya kepada Rasulullah S.A.W tentang bulan apakah yang Rasulullah perintahkan untuk dirinya berpuasa setelah bulan Ramadhan ? Maka jawab baginda S.A.W:

إِنْ كُنْتَ صَائِمًا بَعْدَ شَهْرِ رَمَضَانَ فَصُمِ الْمُحَرَّمَ فَإِنَّهُ شَهْرُ اللَّهِ

Maksudnya: Sekiranya kamu hendak berpuasa setelah bulan Ramadhan maka berpuasalah kamu pada bulan al-Muharram kerana sesungguhnya ia adalah bulan Allah. Riwayat al-Tirmizi (741)

Berdasarkan kepada dua hadis di atas, terdapat dua kelebihan yang terdapat pada bulan Muharram. Ianya seperti berikut:

Bulan Muharram disebut sebagai bulan Allah yang tidak disebut pada bulan-bulan lain. Umum mengetahui jika sesuatu perkara itu disandarkan kepada Allah maka ianya menjadi suatu yang mulia. Sama seperti Baitullah, Abdullah, Rasulullah, dan seumpamanya. Bulan Muharram adalah bulan paling afdhal untuk berpuasa sunat setelah bulan Ramadhan.

GALAKAN BERPUASA HARI ASYURA

Walaupun berpuasa pada sepanjang bulan Muharram adalah digalakkan, akan tetapi terdapat nas khusus yang menceritakan berkenaan kelebihan berpuasa pada 10 Muharram iaitu hari ‘asyura. Ini adalah berdasarkan beberapa riwayat berikut:

Antaranya adalah sebuah riwayat daripada Abu Qatadah R.A. bahawasanya Rasulullah S.A.W bersabda:

صِيَامُ يَوْمِ عَاشُورَاءَ إِنِّي أَحْتَسِبُ عَلَى اللَّهِ أَنْ يُكَفِّرَ السَّنَةَ الَّتِي قَبْلَهُ

Maksudnya: Berpuasa pada hari ‘Asyura sesungguhnya aku mengharapkan kepada Allah supaya ia dapat menghapuskan dosa-dosa setahun sebelumnya. Riwayat Ibn Majah (1738)

Begitu juga sebuah riwayat daripada Abdullah Ibn Abbas R.anhuma yang berkata;

قَدِمَ النَّبِيُّ صلى الله عليه وسلم الْمَدِينَةَ، فَرَأَى الْيَهُودَ تَصُومُ يَوْمَ عَاشُورَاءَ، فَقَالَ ” مَا هَذَا ”. قَالُوا هَذَا يَوْمٌ صَالِحٌ، هَذَا يَوْمٌ نَجَّى اللَّهُ بَنِي إِسْرَائِيلَ مِنْ عَدُوِّهِمْ، فَصَامَهُ مُوسَى. قَالَ ” فَأَنَا أَحَقُّ بِمُوسَى مِنْكُمْ ”. فَصَامَهُ وَأَمَرَ بِصِيَامِهِ

Maksudnya: Rasulullah S.A.W datang ke Madinah dan kemudian baginda melihat golongan Yahudi berpuasa pada hari Asyura. Lalu baginda berkata: “Apakah ini ?”. Mereka pun menjawab: “Ini adalah hari yang baik. Inilah harinya Allah menyelamatkan Bani Israel daripada musuh mereka maka Musa pun berpuasa pada hari tersebut. Lalu baginda bersabda: “Aku lebih berhak ke atas Musa berbanding kamu”. Maka baginda pun berpuasa pada hari tersebut dan memerintahkan supaya umatnya berpuasa pada hari itu. Riwayat al-Bukhari (2004)

Kedua-dua hadis di atas jelas menunjukkan bahawa puasa pada hari ‘Asyura adalah diperintahkan kepada umat Muhammad S.A.W dan hukumnya adalah sunat.

PERINTAH SUPAYA MENYELISIHI YAHUDI

Walaupun kita digalakkan untuk berpuasa pada 10 Muharram, akan tetapi kita juga turut diperintahkan untuk mengikutinya dengan berpuasa pada hari sebelum ataupun hari selepasnya. Ini adalah bertujuan untuk menyelisihi golongan Yahudi yang hanya berpuasa pada 10 Muharram secara tunggal. Hal ini berdasarkan sebuah riwayat daripada Ibn Abbas R.Anhuma beliau berkata bahawa Nabi S.A.W bersabda:

صُومُوا يَوْمَ عَاشُورَاءَ، وَخَالِفُوا فِيهِ الْيَهُودَ، صُومُوا قَبْلَهُ يَوْمًا، أَوْ بَعْدَهُ يَوْمًا

Maksudnya: Berpuasalah kalian pada hari ‘Asyura dan berbezalah dengan golongan Yahudi. Berpuasalah sehari sebelumnya ataupun sehari selepasnya. Riwayat Ahmad (2154)

Demikian juga sebuah hadis yang diriwayatkan oleh Abdullah Ibn Abbas R.anhuma, kata Nabi S.A.W:

لَئِنْ بَقِيتُ إِلَى قَابِلٍ لأَصُومَنَّ التَّاسِعَ

Maksudnya: Sekiranya aku masih hidup pada tahun hadapan nescaya aku akan berpuasa pada hari yang ke 9 (Muharram). Riwayat Muslim (1134)

Demikian juga ketika Nabi S.A.W memerintahkan untuk berpuasa pada hari ‘Asyura, maka para sahabatnya berkata: “Wahai Rasulullah S.A.W, sesungguhnya ia adalah hari yang mana golongan Yahudi dan Nasrani membesarkannya”. Maka Rasulullah S.A.W menjawab:

فَإِذَا كَانَ الْعَامُ الْمُقْبِلُ – إِنْ شَاءَ اللَّهُ – صُمْنَا الْيَوْمَ التَّاسِعَ

Maksudnya: Apabila datangnya tahun hadapan Insha Allah kita akan berpuasa pada hari yang ke sembilan. Riwayat Muslim (1134)

Nas-nas di atas jelas menunjukkan bahawa Rasulullah S.A.W memerintahkan kepada kita untuk dilakukan juga puasa sehari sebelum 10 Muharram ataupun sehari selepasnya dengan tujuan untuk menyelisihi golongan Yahudi.

PENDAPAT PARA FUQAHA

Berikut dinyatakan beberapa pendapat para fuqaha berkenaan isu mengikuti puasa hari ‘Asyura dengan berpuasa sehari ataupun selepasnya. Sebahagian para ulama mengatakan bahawa cara mengerjakan puasa ‘Asyura itu ada tiga keadaan seperti berikut:

*Berpuasa sehari sebelumnya atau sehari selepasnya.
*Berpuasa padanya (10 Muharram) secara tunggal.
*Berpuasa sehari dan selepasnya.

Manakala cara terbaik serta paling lengkap untuk melakukannya adalah sebagaimana turutan yang disebutkan oleh Imam Ibn Qayyim al-Jauziyyah di dalam kitabnya Zaad al-Ma’ad (2/72) dengan cara seperti berikut:

*Berpuasa pada hari sebelumnya dan juga hari selepasnya.
*Berpuasa pada 9 dan 10 Muharram sahaja.
*Berpuasa pada 10 Muharram sahaja.

KESIMPULANNYA:

Disunatkan untuk berpuasa pada 9 Muharram atau pada 11 Muharram berserta dengan puasa hari ‘Asyura dengan tujuan untuk menyelisihi dan berbeza dengan golongan Yahudi. Semoga Allah S.W.T memberikan kefahaman yang jelas kepada kita semua di samping merezekikan kepada kita semua untuk mengikut petunjuk Rasulullah S.A.W di dalam kehidupan seharian kita.


Muka Pedih Dan Sakit Padah Pakai Produk Lokal, Muka Gadis Ini Akhirnya Pulih Lepas Ikut 4 Cara Ini

Kesilapan memilih produk penjagaan wajah kadangkala boleh membawa keburukan. Tambahan pula sudah banyak kes di luar sana di mana kulit wajah akan menjadi rosak dan bermasalah. Disebabkan itu, anda perlu berhati-hati sebelum menggunakan sesuatu produk kosmetik tempatan.

Seperti yang terjadi pada wanita bernama Syafikaa Izzati di mana kulit mukanya menjadi semakin teruk dan dinaiki jerawat. Malah, bila pegang muka pun dah rasa sakit dan pedih. Nasib baik Syafikaa cepat bertindak dan kini dia berjaya merawat kulit wajahnya.

Nak tahu apakah tip Syafikaa untuk mendapatkan kulit yang mulus, ikuti perkongsiannya. Semoga bermanfaat untuk anda semua.

Since 2013, muka aku start breakout masa aku menggatal tangan pakai tabita dengan gatal pergi buat laser dekat kelantan. Masa tu kulit normal.

Dari 2013, aku memang give up try any local product tapi makin lama skin makin worst. Menangis weh aku pun stop la lepas dah tengok 2014 makin teruk.

Since 2014, memang takde harapan. Kejap elok kejap tak. Stop using local product ke high end product ke ape. Aku guna natural product je.

Tenyeh aloe vera, kunyit, madu lah kayu manis lah tapi sama je. Tapi orang cakap beauty is pain. Kesabaran kena tnggi. Orang ejek ke tanya buat pekak je.

Masa September 2017, aku pergi Bangkok awal bulan. Sana panas nak mati, muka yang suam-suam kuku aku ni naik jerawat menggila! Sampai nak pegang muka sakit, pedih!

Aku pun tekad. Tekad nak pergi jumpa doktor. Aku buat research, tengok video sebab trauma kes pernah jumpa doktor, muka jadi lagi teruk. Masa tu aku sengsara.

Aku pun pergilah jumpa doktor ni untuk consult dan dikenakan bayaran sebanyak RM50 untuk buat analisis skin untuk dengar dan tahu punca terjadinya masalah kulit aku ni.

First dia cakap kulit aku berminyak pada asalnya. Tetapi jadi kering sangat bila pergi Bangkok kena panas without pakai protect apa-apa dekat muka. Burn! Jerawat naik.

Rawatan yang doktor suggest adalah chemical peel dan injection. Aku pun macam takut-takut je. Yela trauma tak habis. Tapi aku percaya dengan saranan doktor bertauliah ini memang patut diikut.

Aku tak fikir apa terus buat. Tapi muka jadi merah. Aku beli skincare doktor, sunblock dan paling penting ikut PANTANG LARANG dia! Aku memang jaga.

Ni set skincare aku guna. Dua ketul je ada. Facial wash gel dengan toner. Dah settle.

Ni sunblock aku guna! The best sunblock in the world.

Kalau korang follow tips ni, kulit korang confirm improve dgn izin Allah swt.


Kulit Tampak Muda Dan Kurang Berkedut, Guna Sahaja Bawang Putih Dalam Rejim Kecantikan Kamu!

Pasti ramai yang tidak gemar bau bawang putih kan? Tetapi ramai yang suka campurkannya di dalam masakan sebagai penambah rasa. Tahukah anda, sebenarnya banyak kebaikan bawang putih pada kesihatan kita.

Terutamanya bagi kaum wanita, bawang putih boleh memberikan banyak khasiat kepada tubuh badan terutamanya dari segi kecantikan kulit dan mampu menjadikan wajah anda awet muda! Antara kebaikan lain bawang putih adalah:

1. Membantu menghilangkan jerawat

Ramai yang inginkan kulit yang cantik dan licin kan? Selain daripada lemon, bawang putih juga berfungsi untuk mengurangkan serta merawat masalah jerawat.

Caranya: Potong beberapa ulas bawang putih dan kemudian kisar sehingga menjadi jus. Kemudian, sapukan jus pada area yang terkena jerawat. Biarkan selama lima minit dan bersihkan.

2. Mengecillan lubang pori-pori

Jika lubang pori-pori anda jelas kelihatan, pastinya ia memberikan rasa yang kurang menyenangkan. Usah risau, bawang putih mampu untuk merawat masalah ini.

Caranya: Hancurkan ketul bawang putih bersama-sama dengan setengah tomato. Kemudian tempelkan campuran tersebut ke wajah anda. Cuci bersih setelah sepuluh minit. Ini berfungsi untuk memperkecil pori-pori dan membersihkan kulit anda.

3. Mengurangkan tanda kedutan dan menjadikan awet muda

Bukan hanya merawat masalah jerawat, malah ia juga mampu untuk menegangkan kulit wajah dan sekali gus menjadikan kulit tampak muda!

Caranya: Campurkan jus bawang putih dengan minyak zaitun dan urut minyak bawang putih yang disapukan kepada ‘stretch mark’ atau tanda kedutan anda. Ulangi perkara yang sama selama beberapa hari dan anda akan menyedari bahawa tanda tersebut akan mulai berkurang.

4. Mengurangkan keradangan kulit

Sesetengah orang mengalami bintik-bintik merah di kulit yang sangat gatal. Bintik-bintik itu boleh sahaja muncul di kulit kepala, siku, dan lutut. Salah satu yang dapat menghilangkan tanda-tanda ini dengan penggunaan bawang putih kerana memiliki sifat anti-inflamasi.

Caranya: Ambil satu biji kecil bawang putih kemudian potong hujungnya. Kemudian sapukan hujung bawang putih itu pada tempat yang terkena merah-merah.

5. Mencegah penuaan

Pasti ramai yang inginkan fungsi bawang putih yang terakhir ini iaitu untuk kekal awet muda! Mungkin kedengarannya tidak boleh dipercayai tetapi bawang putih dapat melambatkan kedutan.

Caranya: Ambil satu ulas bawang putih dan potong. Minumlah dengan air limau nipis segera setelah Anda bangun.


Punyai Kulit Sensitif! Uyaina Akui Salah Pakai Produk Muka ‘Breakout’, Penting Elak Satu Perkara Ini!

Meski bergelar selebriti dan juga public figure, pengacara tersohor Uyaina Arshad mendedahkan bahawa dirinya juga tidak lagi dari mengalami masalah kulit. Tambahan pula, jenis kulit sensitif yang dimilikinya membuatkan dia sememangnya menitikberatkan pemilihan ketat sebelum memilih skincare.

Jelas Uyaina, tuntutan kerja sebagai selebriti membuatkan dirinya sentiasa perlu bersiap dan ditatarias agar tampil rapi dan presentable sebelum wajahnya menghiasi kaca televisyen.

Justeru, Uyaina berkata adalah amat penting bagi dirinya menggunakan skincare yang tepat untuk melindungi kulit wajah dari sebarang chemical yang terdapat dalam solekan.

Hijabista sempat bertanyakan apakah amalan dan tip yang diaplikasikan Uyaina khususnya dalam pemilihan skincare bagi Hijabi yang turut mempunyai masalah kulit jenis sensitif seperti dirinya. Ini yang disyorkan Uyaina!

“Yana memang kulit sensitif, sesiapa yang kenal Yana terutamanya jurusolek. Mereka memang tau, Yana ada kulit yang sangat sensitif.

“Salah pakai produk sikit akan ‘Breakout’, jerawat hormon memang akan ada rutamanya bila datang bulan dan sebagainya. So, it’s a struggle for me walaupun sampai sekarang,” Katanya.

Justeru, disebabkan mempunyai kulit yang sensitif. Yana berkata dia sememangnya mengutamakan bahan-bahan yang terkandung dalam setiap skincare yang di pakainya.

“Tetapi Yana rasa semakin Yana dewasa, semakin Yana faham tentang kandungan dalam sesuatu produk dan Yana ambil tahu dan belajar tentang ingredients. Sebelum Yana beli sebarang produk, Yana akan pastikan senarai kandungan terlebih dahulu,” ujar Yana.

Mengulas lanjut Yana berkata, jika hijabi diluar sana juga mempunyai jenis kulit yang sama seperti dirinya, Yana mengesyorkan agar hijabi mengambil kira perkara ini terlebih dahulu sebelum membeli atau menggunakan skincare.

“Dan kepada wanita di luar sana yang mempunyai masalah kulit sensitif seperti Yana, Perlu elakkan beberapa perkara ini dalam pemilihan skincare.

“Pertama, jangan pakai skincare yang ada wangian (Fragrance) yang ada bau-bauan. Pilih skincare yang bebas wangian dan sudah tentulah yang selamat bebas kimia dan bahan merbahaya.

“Ini kerana, bau-bauan atau wangian ni yang mungkin akan triggered kulit kita, Yana tak tahu kesanya kepada kulit anda bagaimana, tapi inilah yang Yana dah buat kajian dekat diri Yana sendiri dan wangian dalam skincare adalah benda yang Yana memang akan elakkan,” tegasnya.

Uyaina yang mesra dengan panggilan Yana berkata demikian ketika ditemui Hijabista pada majlis pelancaran Herbs of Gold, dimana Uyaina telah diangkat sebagai Duta dan wajah baharu bagi rangkaian produk kesihatan berkenaan!

Sekarang dah tau kan, macam mana penjagaan kulit yang sewajarnya jika anda mengalami kulit jenis sensitif seperti Uyaina.

Sebagai wanita, untuk cantik kita juga perlu cakna terhadap bahan-bahan yang digunapakai kerana ia akan memberikan kesan kepada kesihatan kulit wajah kita. Anda adalah pelindung terbaik kepada kulit anda sendiri!


Potongan Baju Yang Mudah & Longgar Untuk Hijabi, Idea Kreatif Lilit Kolabrasi Bersama Izara Aisyah

LILIT mengumumkan kerjasama dengan superstar ikonik, Izara Aishah. Beliau yang pernah bergelar pemenang tempat ke 2 di dalam program realiti Dewi Remaja, juga ikon fesyen sering dikejutkan dengan gaya yang tidak dapat ditandinginya.

26 Septemeber bertempat di Hauntu, The Linc KL perasmian 12 koleksi kolaborasi antara LILIT dengan selebriti terkenal Izara Aishah yang memaparkan ciri-ciri Izara dan dirumuskan dalam reka bentuk yang bergaya oleh LILIT.

Semua koleksi ini boleh didapati semua store offline dan online FashionValet. Aplikasi FashionValet mudah alih yang baru dilancarkan dalam talian , mulai 26 September 2019.

Izara suka memanggil dirinya, dalam bahasa Perancis, Mademoiselle, yang bermaksud Lady. Koleksi ini dibuat khusus untuk Mademoiselle kerana dia membawa visi gaya yang unik kepada khalayak ramai yang lebih meluas. Semua orang akan berpeluang bergaya seperti seorang superstar dalam campuran gaya bunga berlapis dan asimetri berstruktur yang cantik dalam koleksi Izara x Lilit .

Potongan mudah dipakai dan mudah difahami, pemulaan perbualan antara kumpulan kreatif Lilit dengan Izara Aishah.

“Saya mahu merancang sesuatu untuk hijabi di luar sana yang kelihatan dan merasa yakin bukan hanya dengan apa yang mereka lakukan tetapi juga dengan badan mereka. Keselesaan dan gaya tidak dikompromi dalam proses reka bentuk dan semua item sangat berpatutan. ” Kata Izara Aishah.

Gerakan lilit pertama berani membawa cetakan kepada peminatnya. Kali ini, Lilit membawa satu pemotongan yang lebih menyegarkan, dengan satu teknik untuk fesyen seperti pleats, piping, dan cetakan yang diperkenalkan. Dengan pelbagai pakaian bergaya, blaus, skirt, jumper dan seluar, Izara Aishah x LILIT. kolaborasi adalah koleksi wanita yang kontemporari yang menawarkan suasana Paris yang menarik. Saiznya dari XS hingga XL, dengan harga yang sangat berpatutan dari serendah RM99 hingga Rm169.

Siluet panjang dan menarik dengan butir-butir seperti garis leher yang tinggi, cetakan bunga halus dan pleats lembut, manakala palet warna dan cetakan adalah kebangkitan semula Malaysia pada tahun 1970-an.

“Kami sangat gembira untuk bekerjasama dengan salah satu selebriti yang paling berpengaruh untuk koleksi ini. Dengan mengambil cetakan bunga halus dan baju sejuk berstruktur, kepingan dari Izara Aishah x LILIT. koleksi merasakan kuat dan feminin, tetapi dengan sentuhan yang canggih. “ kata Min Luna, Pengarah Kreatif di LILIT.

Kami telah menjadikan misi kami untuk menyelesaikan semua masalah lemari untuk #lilitwoman yang sederhana. Kami berjanji untuk memastikan anda dikemas kini dengan trend terkini yang membawa kehidupan baru dan keseronokan yang menyenangkan hijabi dalam menjaga aurat tetap tampil dengan stailo. Garis-garis penting yang dilengkapi dengan kepingan asas yang akan menjadi kanvas pakaian dan gaya peribadi anda. Pakaian yang diilhamkan oleh siluet bijak, terperinci dan kain berkualiti keutamaan dari LILIT dalam setiap rekaan.

Sekitar majlis pelancaran koleksi Izara Aishah dan LILII:


Niat Nak Buat Haji Guna Selipar Berjenama & Mahal, Pada Akhirnya Selipar ‘Jamban’ Juga Yang Dipakai

Dalam apa jua perkara yang kita lakukan termasuklah dalam soal amal ibadah, pertama sekali kita mesti betulkan niat. Mungkin kita terlepas pandang bahawa kita tersalah ‘memasang niat’ sehingga kita lupa bahawa setiap kejadian yang berlaku adalah dengan izin Allah.

Sebelum bertolak ke Arafah, saya guna selipar brand Skechers yang dah dipakai lebih dari setahun. Tahan lasak dan sangat selesa. Memang rasa berjalan seperti atas tilam Vono tau. Huhu.

Masa jemaah haji bercerita tentang jarak perjalanan jalan kaki yang jauh di Mina, entah macam mana tiba-tiba terdetik dalam hati,

“Oh aku pakai Skechers. Okay kot. Mesti jalan laju.”

Terlupa nak istighfar. Lintasan hati. Allahu!

Entah macam mana ditakdirkan malam sebelum bertolak ke Arafah, tali selipar Skechers tetiba putus.

Ah sudah.

Dek kerana masa terlalu singkat, aku berlari dari Hotel Majad al-Bayt pergi beli selipar jenama Crocs warna putih di Abraj, Clock Tower.

Harga SR120. Masih lagi beli sebab fikir penting untuk keselesaan.

Mahal = selesa. Kononnya.

Sampai je hotel, petugas Tabung Haji tegur selipar tu tak ‘comply’ sebab jari kaki yang kecik sekali tersorok. Mesti jelas kelihatan semua jari kaki. Pantang larang dalam berihram.

Kalau tak, kena dam. Huhu.

Akhirnya tiada pilihan lain, saya pakai selipar jamban warna hijau yang di bekal. Harga RM2.50. Bila fikir balik malam tu, seolah Allah nak tegur. Sebenarnya, yang bagi keselesaan, kebahagiaan semuanya dari Allah bukan seperti aku fikirkan.

Ajaibnya, selipar hijau murah ni tahan berjalan malah sangat selesa sejak dari Arafah, Mudzalifah, melontar di Jamratul hingga habis sai’e haji. Jumlah jarak berjalan di Mina lebih kurang 27 kilometer! Huhu!

Pagi semalam saya dan isteri minum di D’saji Restaurant, As Safwah Tower. Berkongsi meja dengan pasangan suami isteri dari Kajang, Selangor. Rupanya kami ada kisah sama, guna selipar Skechers dan ‘end up’ guna selipar jamban jugak.

Bezanya, seliparnya hilang.

Kawan-kawan,

Yang memberi mudarat, ketenangan, kepuasan, nikmat, yang menghidupkan, mematikan, memuliakan, memberi kehinaan, kesenangan semuanya adalah dari Allah.

Kita ini makhluk ciptaan, tak mampu buat apa-apa tanpa izin dari Allah.

Begitulah! Jaga niat sebelum, semasa dan selepas melakukan suatu ibadah.


Jerawat Ada Macam-macam Jenis, Punca Tumbuh Jerawat Pun Tak Sama, Penting Kena Ambil Tahu

Siapa yang tidak bimbang apabila melihat jerawat tumbuh di muka. Bukan kecil tetapi jenis besar dan bernanah. Jika dibiarkan akan meninggalkan parut yang sukar dihilangkan.

Walaupun menggunakan pelbagai produk, sesetengahnya tidak serasi dengan jenis kulit. Lebih memburukkan keadaan apabila ia meninggalkan kesan kemerah-merahan.

Malu berhadapan orang ramai, pelbagai produk untuk menghilangkan jerawat, tetapi tidak berkesan sebaliknya kulit menjadi sensitif dan gatal.

Mungkin ada yang beranggapan bahawa semua jerawat adalah sama sahaja sedangkan hakikatnya tidak. Penting untuk kita mengetahui jenis-jenis jerawat kerana ia membantu kita mengenal pasti punca tumbuhnya jerawat di samping memilih rawatan yang sesuai.

KENAL PASTI JENIS-JENIS JERAWAT DI WAJAH ANDA

Jerawat merupakan masalah yg pasti pernah dialami oleh hampir semua orang. Anda mesti pernah ada jerawat bukan? Kebiasaannya, masalah jerawat ni muncul apabila liang-liang pori tersumbat dengan minyak, kotoran dan sel kulit mati. Masalah jerawat nii juga boleh terjadi akibat persekitaran yg kurang bersih yg boleh mengakibatkan bakteria terlekat pada kulit wajah.

Jerawat ada banyak jenis jerawat seperti whitehead, blackhead, jerawat pasir dan macam-macam lagi.

Berikut dikongsikan jenis-jenis jerawat yang kita selalu alami.

1. Whitehead
Tidak dinafikan bahawa masalah whitehead memang merimaskan lagi-lagi di bahagian hidung! Whitehead selalunya berlaku akibat liang-liang pori tersumbat dan biasanya muncul di kawasan hidung, bawah bibir dan dahi! Sebab itulah pentingnya kita basuh muka dengan betul supaya minyak-minyak dan kotoran-kotoran degil hilang pada kulit wajah dan liang-liang pori tidak tersumbat.

2. Blackhead
Blackhead merupakan adik-beradik whitehead yang kebiasaannya muncul di bahagian hidung dan pipi. Dalam sesetengah kes, pengaruh hormon turut boleh menjadi salah satu faktor pertumbuhan blackhead selain menjadi akibat liang pori tersumbat. Ia mempunyai warna yang gelap dan lagi sukar untuk menghilangkannya berbanding whitehead. Blackhead tidak menimbulkan sebarang rasa sakit atau kemerehan seperti jerawat-jerawat lain.

3. Jerawat Pustula
Anda yang pernah mengalami masalah jerawat pustula yang timbul pada kulit wajah mesti tahu bukan betapa sakitnya jerawat ini, lagi-lagi kalau tumbuh pada bahagian atas mulut. Jerawat pustula ini wujud apabila pori-pori rambut yang tersumbat dengan kotoran-kotoran dari udara yang tidak bersih dan dijangkiti dengan bakteria. Sebab itulah terbentuknya nanah! Jadi jika anda mengalami jerawat ini, anda dinasihatkan supaya jangan picit ye! Bimbang kuman nanah itu akan merebak ke kawasan lain pula.

4. Jerawat Papula
Jerawat Papula ini merupakan jerawat yang tiada mata dan terbentuk di lapisan bawah kulit. Tiada nanah kelihatan dan jerawat ini mempunyai bentuk seperti gigitan nyamuk. Anda yang mengalami masalah jerawat jenis ini akan berasa gatal-gatal. Ingat ye! Jangan pandai-pandai picit jerawat anda tanpa kaedah yang betul. Ia boleh meninggalkan parut pada wajah.

5. Jerawat Nodul
Jerawat Nodul terbentuk di bawah permukaan kulit, saiznya lebih besar berbanding dengan jerawat jenis lain dan ianya bersifat lebih keras. Nanah tidak kelihatan pada permukaan luaran jerawat kerana ianya terbentuk daripada lapisan kulit yang sangat dalam. Jerawat ini akan mengakibatkan kesan yang kronik seperti parut yang gelap dan besar jika tidak dirawat dengan betul!

6. Jerawat Batu
Jerawat Batu merupakan jerawat yang paling teruk berbanding jerawat-jerawat yang lain. Ini adalah kerana penyumbatan pori oleh sel kulit mati yang mengakibatkan jangkitan bakteria pada kawasan tersebut. Jangkitan ini pula terbentuk jauh ke dalam lapisan kulit. Jerawat ini juga mengandungi nanah dan cecair seperti lendir yang boleh merebak ke kawasan lain jika tidak dirawat dgn betul. Kebiasaannya, jerawat ini meninggalkan kesan parut. Ye! Hampir semua jerawat boleh meninggalkan parut.

Kesimpulannya, pertumbuhan jerawat lazimnya berpunca daripada pori-pori yang tersumbat dan seterusnya mengakibatkan jangkitan bakteria. Jerawat juga mudah merebak jika nanah atau cecair yang terhasil merebak ke kawasan kulit yang lain.

Sebab itulah pentingnya penjagaan kulit wajah kita untuk mengelak daripada pertumbuhan jerawat. Paling sakit jika kita mengalami masalah jerawat yang kronik seperti jerawat batu dan jerawat nodul. Kedua-dua jerawat ini akan meninggalkan kesan parut yang dalam dan gelap.

Jadi selepas ini harapnya anda rajin-rajinlah mencuci wajah dengan bersih. Penggunaan toner dan skrub juga sangat membantu untuk mengelakkan pori-pori tersumbat yang akan mengakibatkan pertumbuhan jerawat! Pastikan juga bahan-bahan yang terdapat dalam skincare bersesuaian dengan jenis kulit wajah anda.

Sebenarnya, kulit yang sihat dan cantik bermula dengan penjagaan kulit secara teratur dan rapi. Sekiranya anda sudah menjaga kulit dengan sebaik mungkin tetapi kulkit wajah masih nampak kusam, pasti ada kesalahan yang anda lakukan.

Hijabista kongsikan 7 amalan yang menjadi punca kulit menjadi kusam. Selepas ini anda yang boleh hindari daripada melakukan amaln-amalan ini ya!

1. Malas Membersihkan Wajah
Setelah seharian melakukan aktiviti di luar rumah, perkara pertama yang perlu anda lakukan adalah membersihkan wajah secara menyeluruh. Sebaiknya, lakukan double cleansing agar wajah benar-benar bersih daripada solekan. Jangan biarkan debu dan kotoran serta bahan kimia menempel pada wajah hingga menyebabkan wajah menjadi kusam dan berjerawat.

Tetapi, perlu anda ingat bahawa mencuci wajah dengan terlalu kerap juga tidak bagus kerana ia mampu menghilangkan minyak alami yang dihasilkan oleh kulit wajah. Jadi, cuci dalam 2 hingga 3 kali sehari.

2. Kurang Menggunakan Skrub
Membersihkan wajah sahaja tidak cukup. Anda juga perlu menggunakan skrub wajah untuk membersihkan sel-sel kulit mati pada wajah. Lakukan sekurang-kurangnya 3 hingga 4 kali seminggu.

Selain itu, cari skrub wajah yang lembut dan sesuai dengan jenis kulit anda. Jangan menggosok kulit wajah dengan terlalu kasar. Takut terluka pula wajah anda.

3. Tidak Menggunakan Pelembap Secukupnya
Salah satu punca kulit kusam adalah kulit kurang terhidrat. Cara paling mudah untuk menghidrat kulit adalah dengan menggunakan pelembap. Paling penting, pilih pelembap yang sesuai dengan kulit anda agar hasilnya lebih memukau.

Cadangan kami, gunakan pelembap daripada bahan krim untuk kulit kombinasi dan berminyak. Manakala, untuk kulit kering sebaiknya gunakan pelembap berbahan gel.

4. Sering Tidur Lewat
Tidur yang cukup sangat penting hijabi!! Pastikan anda mendapat tidur yang secukupnya, sekurang-kurangnya 6 hingga 8 jam sehari. Tidur anda juga harus berkualiti. Seeloknya, jauhkan diri daripada stress dan penggunaan telefon bimbit sebelum tidur agar tidur anda lebih nyenyak.

5. Produk Mekap
Cuba perhatikan produk serta peralatan makeup yang selalu anda gunakan. Anda lebih kenal kulit anda, jadi pilih kosmetik yang sesuai dengan jenis kulit anda. Peralatan makeup juga perlu dibersihkan dengan kerap agar kuman tidak menempel pada wajah anda.

6. Persekitaran Yang Kotor
Anda berada di luar rumah sepanjang hari dan pastinya wajah terkena sebarang pencemaran dan sinar matahari yang tidak elok untuk kulit. Pastikan anda menggunakan krim pelindung matahari sebelum keluar rumah. Rajin-rajinkanlah diri untuk bersenam kerana ia mampu mengeluarkan toksin dalam badan.

7. Kurang Minum Air Putih
Jangan ambil mudah dengan khasiat air putih ya. Salah satu kebaikannya adalah dapat menghidrat dan mencerahkan kulit dari dalam. Oleh sebab itu, ambil mair putih 8 gelas sehari supaya tubuh kita menerima air yang secukupnya.

Sumber kredit: Meeracle Mieyza


Wajah Licin Awet Muda, Wanita 40an Ini Cadangkan Guna Halia Dan Dua Bahan Dapur Ini

Selama berabad-abad, halia adalah ubat untuk segala sakit, dari sakit perut hingga gejala selesema dan sangat mudah digabungkan.

Tambahkan beberapa keping halia segar ke teh anda untuk menenangkan mual, atau hancurkannya dan campurkan dengan bahan semula jadi yang lain jika anda merasakan gatal-gatal.

Cukup untuk mengatakan, ia adalah jenis rempah yang sangat memberi. Adakah ia juga mempunyai manfaat kecantikan? Ya, halia dapat menyembuhkan keradangan, tetapi juga dapat memberi anda rambut yang lebih sihat dan kulit yang lebih baik dan bahkan dapat mengatasi selulit.

Petua wanita ini untuk wajah licin dan tampak muda, mudah sahaja dengan halia dan beberapa bahan yang lain. Menurutnya wanita berusia 40an tampil muda seperti 20an, jom ikuti resipi cantik menggunakan halia.

“Dengan Hanya dengan campuran halia segar, cuka dan madu, dalam beberapa hari bintik hitam pada wajah terus pudar. Wanita berusia 43 tahun di bawah ini hanya menyapu campuran bahan ini selama beberapa minggu, dan wajahnya kembali berseri seperti gadis muda 20 tahun!

Petua ini juga sesuai untuk wanita dan lelaki, anda pasti suka dengan tips ini, kerana mudah, cepat dan semulajadi.

1. Cuci halia sehingga bersih.

Masukkan dalam balang, tuangkan cuka dan tutup rapat balang tersebut. (Jangan terlebih sehingga paras leher balang). Masukkan balang ke dalam peti sejuk, dan biarkan selama 1 hari.

2.Keluarkan balang dari peti sejuk, buka dan masukkan madu secukupnya, kacau sehingga sebati. Tunggu 30 minit.

Siap! Masker campuran halia, cuka dan madu semula jadi.

3. Potongan halia, usapkan pada wajah dan bahagian yang berbintik hitam. Biar selama beberapa minit, kemudian bilas dengan air suam panas.

Anda pasti terkejut dan tidak percaya dengan hasilnya. Ajaib bukan, wajah tampak mulus, putih, bersih malah berkilau! Jadikan rutin ritual kecantikan anda.

NOTA: Kerana jenis dan sensitiviti kulit setiap orang berbeza, cara ini belum tentu sesuai pada kulit semua orang. Tidak ada kesan sampingan halia yang diketahui, namun, selalu dianjurkan untuk melakukan ujian tampalan. Jika selepas guna petua ini dan kulit terasa panas atau timbul kemerahan, segera rujuk kepada doktor. Jangan tunggu lama ya!

Kerana sifat antioksidan, halia dapat mengurangkan penampilan parut: “Halia mempunyai kedua sifat antioksidan, sehingga dapat memudarkan parut hipopigmentasi dan bekas luka lebih ringan daripada warna kulit semula jadi anda.

Oleh kerana kolagen anda menyumbang kepada penampilan awet muda, ramuan ‘powerhouse’ ini adalah alat anti-penuaan yang hebat. Ia juga meratakan warna kulit.

Halia, mungkin mengejutkan, dapat meningkatkan peredaran darah ke kulit kepala anda, yang dapat membantu merangsang pertumbuhan rambut. Banyaknya vitamin, mineral, dan asid lemak di dalam halia juga dapat menguatkan helaian rambut.

Halia juga merupakan ubat yang sangat baik untuk kelemumur, sifat antiseptik membantu mengekalkan tahap ragi dan bakteria semula jadi, yang menyebabkan kelemumur rendah.

Selain sifatnya yang menyahtoksin dan menyegarkan, halia juga diketahui dapat mengurangi selulit. Halia mempunyai sifat menghilangkan bau yang membantu meminimumkan penampilan selulit.


‘Kenali’ Orang Jepun Pertama Yang Tunaikan Haji Di Mekah, Kotaro Yamaoka Atau Nama Islamnya Umar Yamaoka

Ibadah haji merupakan salah satu rukun Islam yang lima, yang wajib ditunaikan oleh sekalian individu Muslim yang berkemampuan sekurang-kurangnya sekali seumur hidup (Rujuk al-Majmu’ Syarh al-Muhazzab, 7/9). Firman Allah SWT:

وَلِلَّهِ عَلَى النَّاسِ حِجُّ الْبَيْتِ مَنِ اسْتَطَاعَ إِلَيْهِ سَبِيلًا ۚ وَمَن كَفَرَ فَإِنَّ اللَّهَ غَنِيٌّ عَنِ الْعَالَمِينَ

Maksudnya: “Dan Allah mewajibkan manusia mengerjakan ibadah Haji dengan mengunjungi Baitullah iaitu sesiapa yang mampu sampai kepadanya. Dan sesiapa yang kufur (ingkarkan kewajipan ibadat Haji itu), maka sesungguhnya Allah Maha Kaya (tidak berhajatkan sesuatu pun) dari sekalian makhluk.” Surah Ali ‘Imran (97)

Kotaro Yamaoka, atau nama Islamnya Umar Yamaoka adalah orang Jepun pertama yang menunaikan haji di Mekah. Memeluk Islam ketika berada di Bombay, India, beliau menunaikan haji pada tahun 1909.

Menariknya, Umar Yamaoka ini sebenarnya adalah salah seorang “intelligence service” atau spy polis Jepunlah senang cakap. Tapi perjalanannya ke Mekah sebenarnya adalah untuk ke Turki, bersama Abdul Rashid Ibrahim untuk berjumpa dengan Kalifah Uthman bagi minta kebenaran bina masjid di Tokyo. Itulah sebahagian asal-usul bagaimana Tokyo Camii, iaitu masjid besar di Tokyo tu terbina.

Perjalanan ke Mekah telah didokumentasikan olehnya sendiri dan sekembali ke Jepun, beliau aktif dalam perbincangan dengan orang Jepun tentang Islam dan Mekah serta berkongsi pengalaman melalui buku-buku yang ditulis.

Ia memberi inspirasi kepada Muslim Jepun yang lain seperti jemaah Jepun yang kedua iaitu Noor Muhammad Tanaka Ippei yang pergi menunaikan haji pada tahun 1924 dan sekali lagi pada tahun 1933. Ipei tidak pergi sendiri tapi ditemani oleh dua pelajarnya, Inoumoto Momotaro dan Takeshi Sozuki, yang kedua-duanya menulis buku tentang perjalanan mereka.

Pada tahun 1943 Sozuki menerbitkan bukunya, “Pilgrimage to the Place of Seichi Makkah Junrei” menggambarkan pertemuannya dengan Raja Abdul Aziz di Mekah dan bagaimana beliau amat mengagumi keperibadian raja. Buku itu juga diterbitkan dalam bahasa Arab oleh Perpustakaan Awam Raja Abdul Aziz pada tahun 1999.

Lepas banyak sumbangan beliau dalam dunia Islam di Jepun, Umar Yamaoka meninggal dunia di usia 80 tahun pada tahun 1959.


#dudukrumahchallenge, Lisa Surihani Manfaatkan Waktu Dengan Baiki Bacaan Al-Quran

Ramai yang merungut kebosanan duduk di rumah kerana Perintah Kawalan Pergerakan (PKP) yang sedang berjalan pada saat ini. Namun, seharusnya kita bersyukur kerana dapat membantu memudahkan urusan negara bagi menentang wabak covid-19 dengan hanya duduk di rumah sahaja.

Bukan itu sahaja, sebenarnya banyak perkara dan aktiviti yang kita boleh lakukan sewaktu berada di rumah ini. Seperti yang dikongsikan oleh Lisa Surihani di laman instagramnya, dia menggunakan masa yang terluang ini bagi membaiki bacaan ayat Al-Qurannya. Bagus bukan?


Pilih MENU Yang Tepat Kalau Nak SIHAT & Ramping. Paling Penting, Abaikan Makanan Yang Tak Berkhasiat

Salah satu cara untuk menjaga kesihatan adalah dengan menjaga pemakanan. Setiap makanan yang diambil amat penting demi memastikan tubuh sentiasa sihat. Dengan pengambilan makanan yang berkhasiat, tubuh akan memperoleh kebaikan dan manfaat yang ada pada makanan. Bukan itu sahaja, tubuh pun akan jadi lebih ramping dan bebas daripada lemak jahat.

Sebagai seorang manusia, kadangkala kita pasti teringin untuk menikmati makanan yang manis seperti aiskrim, kek dan banyak lagi. Anda tahu ia tidak begitu baik untuk kesihatan tapi mengapa masih mahu mengambilnya?

Jika anda teringin untuk makan makanan tersebut, cuba tukarkan kepada menu-menu ini. Ia lebih sihat dan punya manfaat yang tersendiri. Ini ada beberapa cadangan untuk anda.

Minuman berkarbonat kurang mengandungi zat tetapi banyak kalori yang datang daripada gula. Pengambilan yang berlebihan boleh menyumbang kepada masalah kesihatan terutamanya berat badan dan obesiti. Apa kata anda tukar kepada jus buah-buahan. Selain baik untuk diet, jus buah juga mempunyai serat yang baik untuk sistem pencernaan.

Makanan ringan lazimnya tidak mempunyai vitamin dan zat galian yang diperlukan badan. Ia mengandungi bahan-bahan kimia yang kurang elok untuk kesihatan. Cuba gantikan dengan makanan yang lebih berkhasiat seperti salad buah. Snek yang sihat ini sesuai untuk kudapan pada waktu petang atau ketika anda sedang menonton televisyen.

Memang sedap makan aiskrim terutama pada cuaca panas. Namun, jika diambil secara berlebihan, ia boleh menyebabkan batuk dan selsema. Lebih baik anda makan yogurt kerana badan memerlukan bakteria yang sihat untuk kesihatan saluran pencernaan. Selain itu, yogurt dapat memberi keseimbangan pada kitaran usus atau bertindak secara langsung pada penghadaman dan sistem imunisasi badan.


Hati-hati Dengan 10 Barangan Peribadi ini Yang Mungkin Ada Kesan Negatif Yang Anda Tak Sedar. No 2 Memang Berlaku Pada Instafamous Ni!

10 barangan ini paling dekat dengan hijabis, malahan menjadi barangan peribadi yang wajib ada. Namun hijabis harus lebih berhati-hati dengan 10 barang ini ada kesan negatif yang mungkin kita tidak sedar.

Dalam satu kajian 2008 University of Florida pemain bola sepak, mereka yang berkongsi sabun lebih cenderung mempunyai jangkitan berulang Methicillin-resistant Staphylococcus aureus (MRSA), pelindungan antibiotik untuk jangkitan Staph. Ia mungkin kerana sabun jenis ini biasanya tidak kering sepanjang penggunaan, terutamanya pada bahagian bawah, yang membawa kepada pengumpulan bakteria, kulat dan yis yang boleh dipindahkan dari seorang ke seorang.

Deodaran dicipta untuk mencegah bau badan yang berpunca daripada bakteria. Ini bermakna ia mengandungi ciri-ciri antimikrob. Deodoran anda hanya berfungsi untuk memperlahankan penghasilan peluh dan bukannya membunuh bakteria, jadi bakteria tersebut masih berkemungkinan akan melekat pada roll atau stick deodoran. Pertama, berkongsi deodoran boleh memindahkan bakteria kepada orang lain dan kalaupun anda terlepas daripada perkara tersebut, sisa bulu bawah lengan dan sel kulit anda masih melekat di situ. Bukankah sangat menggelikan?

BACA ARTIKEL INI:

Selain berisiko untuk mendapat jangkitan kutu, kuman yang terlekat pada rambut ketika anda baring di bantal atau kusyen juga boleh berpindah.

Kes kajian terdahulu menunjukkan pisau cukur berpotensi untuk memindahkan jangkitan hepatitis B, C, malah HIV, dan tentunya juga jangkitan bakteria dan kulat.

Berkongsi tuala kotor boleh menyebarkan jangkitan penyakit mata (pink eye) kepada gonorea terutama tuala yang basah atau lembap.

Tahukah anda, ketika anda memberus gigi, tahap bakteria dalam darah anda akan meningkat untuk sementara waktu. Tambahan pula, ia boleh menyebarkan jangkitan darah yang terlekat pada berus gigi termasuklah jangkitan HIV.

Jangkitan kulat kuku, bakteria, yis ,virus dan Hepatitis C juga boleh berpunca daripda perkongsian alatan ini.

Kalau tak nak bibir anda dijangkiti penyakit seperti virus herpes simplex yang menyebabkan kulit bibir kering dan berpecah-pecah serta selsema, elakkan dari berkongsi gincu bibir. Boleh kata ramai juga wanita yang tak kisah berkongsi lipstik dengan sahabat karib sedangkan banyak bakteria yang terkumpul pada bibir.

Bayangkan bakteria yang terkumpul di dalam berus solekan, tak akan anda mahu kongsi? Senang kata, kalau sahabat anda mempunyai masalah kulit berjerawat, kebarangkalian anda akan mempunyai masalah yang sama juga tinggi.

Penggunaan earphone terlampau lama juga boleh mengumpul dan menyimpan bakteria di situ. Jadi hati-hati dan fikir semula untuk meminjam earphone orang lain jika tidak mahu terkena jangkitan pada telinga. Menggunakan headphone terlalu lama mungkin akan menyebabkan blackhead dalam telinga.

Blackhead boleh terhasil kesan daripada penghasilan minyak daripada kelenjar sebaceous yang juga ada dalam telinga.

Headphone yang kotor dan tidak bersih boleh menjadi punca kepada penghasilan blackhead ini.


11 Bahan Utama Dalam Krim Pelembap Dan Serum Terbaharu Di Pasaran, Hasilnya Wajah Berseri!

Memperbaiki permukaan kulit wajah, memancarkan cahaya kulit secara semula jadi, memperbaiki penampilan garis-garis halus dan menutup liang pori yang membesar malah mengisi semula tahap penghidratan menjadi keprihatian utama wanita.

Apa yang menarik untuk dikongsikan di dalam artikel ini, bahan utama yang terdapat di dalam pelembap dan serum terbaharu di pasaran yang bakal menjadi kegilaan si ‘beauty junkie’ iaitu peptida.

Peptida adalah versi protein yang lebih kecil di mana terdapat pada kebanyakkan produk kesihatan dan kosmetik. Peptida yang berlainan untuk kegunaan yang berbeza, seperti sifat anti-penuaan, anti-radang atau pembentukan otot.

Penyelidikan terbaru menunjukkan bahawa beberapa jenis peptida dapat bermanfaat dalam memperlambatkan proses penuaan, mengurangkan keradangan dan menghancurkan mikroba.

Beberapa peptida yang paling popular termasuk peptida kolagen untuk anti-penuaan dan kesihatan kulit dan suplemen peptida kreatin untuk membina otot dan meningkatkan prestasi atlet.

Salah satu factor utama bahan unggul ini menjadi kegemaran ramai, peptida boleh merangsang pengeluaran melanin, melambatkan proses pigmentasi kulit dan dapat meningkatkan perlindungan kulit terhadap kerosakan akibat sinar matahari.

Kosmetik anti-penuaan topikal juga boleh mengandungi peptida yang menurut pengeluar dapat mengurangkan kedutan, membantu menegangkan kulit dan meningkatkan aliran darah.

Oleh kerana kolagen adalah komponen penting dalam kulit yang sihat, peptida kolagen dapat memudahkan penyembuhan luka dengan lebih cepat. Peptida bioaktif juga dapat mengurangkan keradangan dan bertindak sebagai antioksidan yang dapat meningkatkan kemampuan tubuh untuk sembuh.

Masa dan dos suplemen peptida akan berbeza-beza, bergantung pada jenis dan jenama. Sentiasa ikuti arahan pakej semasa menggunakan krim atau losen peptida topikal. Jangan melebihi ukuran yang disyorkan. Hentikan penggunaan dan berjumpa doktor sekiranya berlaku reaksi buruk.

Gabungkan penggunaan dua produk unggul dari Drunk Elephant dalam matltamat kecantikan anda. Dengan losen Protini Polypeptide sebagai pelembap yang dibungkus dengan 9 peptida isyarat bersama Protini Powerpeptide Resurf Serum adalah sokongan yang kuat yang merupakan AHA yang berkesan dan lembut yang menjadikan kedua-duanya lebih mudah diserap.

Dengan campuran 11 peptida yang sangat pekat, serum terbaharu dari drunk elephant ini memberikan kulit yang segar dan bugar sambil menyasarkan kulit yang kusam dan warna yang tidak sekata. Mengurangkan penampilan garis-garis halus, kerosakan kulit kesan sinar matahari dan pori-pori yang besar diperbaiki dan kembalikan cahaya kulit lebih berseri-seri.

Sementara itu, bahan penambah air yang kuat seperti snow mushroom extract, sodium hyaluronate, and sodium PCA menambah tahap penghidratan. Minyak tumbuhan dan vitamin yang kaya dengan antioksidan tocotrienols, squalane, minyak biji teh hijau, dan minyak marula menenangkan sambil menambahkan sentuhan kelembapan ringan ke kulit.

Anggap Protini Powerpeptide Resurf Serum sebagai rawatan penguat kulit ke peringkat seterusnya. Diformulasikan dengan gabungan unik peptida, asid amino untuk pemulihan dan asid laktik untuk pengelupasan, ia mensasarkan banyak tanda kerosakan sambil menguatkan kulit dan membawanya kembali ke keadaan kulit paling sihat. Protini Powerpeptide Resurf Serum diformulasikan pada pH ideal 3.3.

Pelembap protein ini menggabungkan sebilangan peptida isyarat pekat, faktor pertumbuhan, asid amino yang menyokong dan teratai pygmy untuk memberikan kulit yang lebih muda dan kelihatan baru, hampir dari aplikasi pertama. Dipenuhi dengan protein dan nutrien, ia menambah dan memulihkan kulit anda kembali ke keadaan yang kuat dan sihat, sehingga garis-garis, kedutan dan tanda-tanda kerosakan matahari yang kelihatan berkurang serta-merta.

Selain itu, Drunk Elephant telah memperkenalkan Protini Polypeptide Cream yang menguatkan kulit dalam saiz JUMBO edisi terhad yang sangat sesuai untuk peminat jenama ini. Dengan 100ml yang luar biasa, Protini Polypeptide Cream Jumbo adalah dua kali ganda dari ukuran biasa, nikmati losen pelembap ini untuk kulit yang lebih licin, lebih cerah dan lebih berseri.


Dapatkan Bibir Selembut Satin, Dengan Set Lipstik Ini Baru On Point!

Menghabiskan beberapa tahun kebelakangan ini dengan topeng muka pasti ada cabarannya. Anda pasti perasan bagaimana bibir boleh mempengaruhi ekspresi muka seseorang hampir setiap masa. Tanpa dia, anda tidak pasti sama ada dia gembira, tersenyum, atau memarahi!

Sudah tiba masanya untuk berehat dan berikan bibir tercinta anda perhatian yang sewajarnya! Setelah sekian lama disembunyikan dan ditinggalkan, gincu kini kembali menjadi tumpuan untuk mewarnakan penutup bibir anda dengan rona yang mempesonakan.

Bibir yang kelihatan sihat dan merah, tidak pucat, kering atau merekah sudah pasti menjadi idaman ramai orang. Ia akan membuatkan wanita kelihatan cantik dan menawan. Bibir yang cantik juga boleh membantu meningkatkan keyakinan diri seseorang. Oleh itu, untuk mendapatkan bibir selembut satin. Kehadiran gincu Gel TechnoSatin Shiseido mengeluarkan formula itu.

Menggabungkan kepakaran seni dan sains, Gincu Gel TechnoSatin Shiseido Makeup terbaharu menawarkan formula paling selesa dengan kemasan satin yang menyaluti bibir anda dalam warna yang menghidratkan yang tahan lama.

Dimuatkan dalam bekas merah Shiseido yang menawan, gincu ini menggunakan Teknologi Stretch-Flex paling terkini untuk mencipta lapisan warna cukup fleksibel yang selesa dan padu.

Mengandungi 68% bahan penjagaan kulit wajah, termasuk minyak benibana (safflower) yang melembapkan, formula selembut sutera ini membolehkan sapuan cukup mudah dan memberikan penghidratan dengan keselesaan maksimum, sepanjang jari.

Bentuk peluru pada gincu ini membenarkan anda mengkontur bibir dengan tepat untuk mencipta hasil yang sempurna, litupan penuh dengan hanya satu sapuan. Tambahan lagi, anda boleh memilih daripada 20 rona memikat bermula daripada neutral klasik kepada merah elektrik hinggalah ke beri memukau.

Shiseido Malaysia membuat sejenis gincu khas yang dipanggil TechnoSatin Gel yang boleh bengkok tanpa patah. Mereka melakukan ini dengan menggunakan teknologi khas yang berfungsi seperti jaring.

Gincu ini terasa seperti lapisan lembut pada bibir anda dan tidak akan merekah atau mengelupas. Ia juga mempunyai minyak khas yang membantu mengekalkan bibir anda terhidrat, yang telah digunakan oleh pelakon dan penghibur di Jepun sejak sekian lama.

Set gincu ini datang dalam pelbagai warna yang cantik untuk mencuba dan menonjolkan gaya anda. Terdapat warna terang dan berani yang membuatkan anda berasa baik, dan juga warna yang lebih halus. Nama-nama gincu diilhamkan oleh teknologi, yang menunjukkan bahawa syarikat itu sangat menyukai sains dan idea-idea baru. Sila ikuti facebook @shiseido.malaysia untuk maklumat lanjut.

HIJABISTA X SHISEIDO


Tak Kisah Beli Baju Murah, Ekin & Aenn Kongsi Juga Rutin Kalau Nak Kulit Putih Lagi Bersih

Lama kita tidak mendengar cerita pelakon pasangan kembar iaitu Ekin dan Aenn Rahmat. Pernah muncul bersama dalam drama Hanya Kawan tidak lama dahulu, penampilan mereka pada hari ini tetap kekal cantik dan ramping walaupun masing-masing sudah bergelar seorang ibu.

Sempat bertemu mereka di lokasi Zayan Marhaban, Ekin dan Aenn ternyata tidak lokek berkongsi rutin mereka untuk kekal menawan dan berseri.

Sebenarnya tiada tips. Pakai apa yang bersesuaian. Yang penting sebelum tidur kena cuci muka bersih-bersih. Itulah tipsnya. Kalau nak kulit putih, bersih tiada jerawat, make sure sebelum tidur itu kena cuci sebersih-bersihnya.

Tapi tak semestinya produk itu mahal sesuai dengan kulit. Sebab kadang-kadang produk yang murah itu pun sesuai dengan kulit kita. Jadi, kalau dah rasa sesuai itu, murah atau mahal ke kita maintain sahaja dengan produk itu. Jangan tukar-tukar yang lain. Kulit kita ini berlainan jenis dan tak sama. Ada yang berminyak, kering dan juga kombinasi. Yang penting minum air masak banyak-banyak.

Untuk sihat, kami lepas hantar anak pergi sekolah memang ada join satu group yang buat aerobik, exercise dan Zumba. Memang itu rutin kamilah. Sangat baik untuk kesihatan. Sebab bagi kita kalau tak keluar peluh, rasa badan tak sedap sebab toksin tidak keluar dari badan. Jadi kita ada amalkan jugak produk kita iaitu Dip Dip Candy untuk membuang toksin dan juga lemak.

Oh tidak! Baju murah pun kita pakai. Yang kita rasa sesuai bila kita pakai rasa kena dengan diri dan cantik. Bukan yang rasa tak selesa contohnya apabila angkat tangan rasa ketat dan sebagainya. Tak kisah harganya seperti 3 helai RM 100 ke atau 2 helai RM 50. Tak kisah, tiada masalah. Kalau sesuai, kita akan pakai.


Mulakan Hari Dengan Bacaan Doa Pendek Untuk Lebih Diberkati Oleh Allah S.W.T.

Permulaan hari yang baik harus dimulakan dengan perkara-perkara yang baik. Apabila hari dimulakan dengan sesuatu yang baik serta perkara yang positif, maka ia akan memberi kesan baik kepada kita dalam menjalani kehidupan seharian.

Dalam agama Islam, menuntut umatnya untuk sentiasa berfikiran baik dan menyucikan jiwa supaya ia dapat memberi kesan baik kepada minda dan tubuh badan. Antara doa yang kamu boleh amalkan untuk memulakan hari kamu adalah:

1. Daripada Abdurrahman bin Abza, daripada ayahnya, dia berkata,

“Rasulullah SAW pernah mengajar kami apabila salah seorang dari kami berada pada pagi hari, maka hendaklah dia berdoa,

أَصْبَحْنَا عَلَى فِطْرَةِ الْإِسْلَامِ ، وَعَلَى كَلِمَةِ الْإِخْلَاصِ ، وَعَلَى دِينِ نَبِيِّنَا مُحَمَّدٍ صَلَّى اللهُ عَلَيْهِ وَسَلَّمَ ، وَعَلَى مِلَّةِ أَبِينَا إِبْرَاهِيمَ حَنِيفًا مُسْلِمًا ، وَمَا كَانَ مِنَ الْمُشْرِكِينَ

‘Kami berada pada pagi hari di atas fitrah Islam, kalimah ikhlas (dua kalimah syahadah), agama Nabi kami SAW dan agama nenek moyang kami Ibrahim yang lurus dan seorang muslim dan dia tidak di antara orang-orang yang musyrik.’” (Silsilah Ahadith al-Sahihah no. 2989)

2. Daripada Juwairiyah r.a. bahawa,

Nabi SAW keluar dari rumah Juwairiyah r.a. pada pagi hari setelah solat Subuh. Ketika itu Juwairiyah masih berada di tempat solatnya. Kemudian Baginda kembali pada waktu Dhuha sedangkan Juwariyyah masih duduk di tempatnya. Maka Baginda berkata, “Kamu masih belum beranjak dari tempatmu sejak aku keluar meninggalkanmu?”

Juwairiyah menjawab, “Ya.” Nabi SAW berkata, “Setelah aku keluar tadi، aku sedang melafazkan empat rangkai kata sebanyak tiga kali yang seandainya dibandingkan dengan apa yang telah kamu baca seharian tentu akan sama (sebanding). Iaitu ucapan,

سُبْحَانَ اللهِ وَبِحَمْدِهِ عَدَدَ خَلْقِهِ وَرِضَا نَفْسِهِ وَزِنَةَ عَرْشِهِ وَمِدَادَ كَلِمَاتِهِ

‘Maha Suci ALLAH dengan segala Puji-NYA, Maha Suci ALLAH sebanyak hitungan makhluk-NYA menurut keredhaan-NYA, menurut kebesaran ‘Arasy-NYA dan sebanyak paparan kalimah-NYA.’” (Silsilah Ahadith al-Sahihah no. 2516)

3. Daripada Abu Musa r.a., dia berkata,

“Suatu ketika datang Rasulullah SAW saat kami sedang duduk-duduk, lalu Baginda bersabda, ‘Tidaklah aku berada pada pagi hari kecuali aku memohon ampun kepada ALLAH ketika itu sebanyak 100 kali.’” (Silsilah Ahadith al-Sahihah no. 1600)

4. – Daripada al-Munzir r.a., sahabat Rasulullah SAW, yang ketika itu sedang berada di Afrika. Dia berkata,

“Aku pernah mendengar Rasulullah SAW bersabda, ‘Sesiapa yang melafazkan kalimah ini pada pagi hari,

5. رَضِيتُ بِاللهِ رَبًّا ، وَبِالْإِسْلَامِ دِينًا ، وَبِمُحَمَّدٍ نَبِيًّا

‘Aku telah redha ALLAH TUHANku, Islam sebagai agamaku dan Muhammad Nabiku.’

Maka akulah (Nabi SAW) pemimpin (kaum muslimin) dan aku pasti memegang tangannya hingga aku memasukkannya ke syurga.’” (Silsilah Ahadith al-Sahihah no. 2686) (Silsilah Ahadith al-Dha’ifah no. 5020)

Semoga doa-doa ini dapat menjadikan hari kita lebih baik dan positif. Apa-apapun, kita sebagai umat Islam harus sentiasa rajin mengikut sunnah Rasulullah S.A.W untuk mendapat ganjaran pahala dari Allah S.W.T.


Tiap Hari Bangun Sebelum Subuh Untuk Solat Sunat, Neelofa Kongsi Caranya Bagi Memperbaiki Diri

Setiap daripada kita pastinya mempunyai banyak impian dalam hidup ini. Nak banyak duit, rumah besar, pasangan yang baik dan sebagainya. Namun, sebenarnya ada impian lebih besar yang perlu kita kejar iaitu kejayaan di akhirat nanti kerana di sanalah destinasi kita yang abadi.

Bagi mendapatkan syurga di sana, kita haruslah istiqomah dalam mengejar cintaNya. Tak perlu berubah secara drastik sebaliknya mulalah dengan perlahan-lahan asalkan kita tidak berhenti di pertengahan jalan.

Anda juga boleh mengikuti amalan yang dikongsikan oleh Neelofa ini agar kita sama-sama dapat memperbaiki diri untuk menjadi seorang muslim yang lebih baik. InsyaAllah.

✅ Setiap hari bangun awal sikit sebelum Subuh untuk mengerjakan solat-solat sunat. Lepas Subuh dia akan luangkan masa lebih kurang dua jam untuk mengaji, baca kitab dan dengar ceramah online.

✅ Neelofa ada buat eksperimen pada diri sendiri, kenapa selama ini dia buat solat tahajud sampai menangis tapi doanya tidak terkabul, rupa-rupanya ada dua sebab yakni pemakanan dan pakaian dia.

✅ Pakaian dia kata agak susah nak untuk ikut guideline sebab terlibat dalam bidang industri fesyen tapi perlahan-lahan dia ubah, labuhkan tudung dan pakai stokin. Ramai orang lupa nak jaga aurat kaki, walhal Allah sedang murka. Sebab tu rezeki sempit, masih buat dosa setiap hari.

✅ Makanan pula, makan dekat tempat yang betul-betul diyakini halal bukan syubhah. Kadang restoran ada tulis pork free tapi belum tentu halal, jadi jangan makan dekat situ.

✅ Sentiasa utamakan akhirat, perlahan-lahan tinggalkan hiburan. Ada yang tanya dekat Neelofa, dia tak takut ke suatu hari nanti peminat lari, dia sudah tidak popular lagi?  Jawabnya dia tak menyesal sebab semuanya Allah yang kawal, kalau dia terpaksa tinggalkan industri dia sanggup sebab dia tahu kalau dia cari Allah, dunia akan ikut dia.

Menarik perkongsiannya ini.  Sebenarnya kita semua dah tahu dan sedar mengenai amalan-amalan ni cuma tak istiqamah setiap hari. Jadi, bila Allah datangkan orang-orang sebegini untuk buka mata kita, barulah kita terbuka mata hati untuk melakukannya semula.

Kalau nak cuba menutup aurat dengan lebih baik, cuba buat dulu 40 hari pakai stokin tanpa gagal. InsyaAllah hari ke-41 kita akan rasa janggal bila keluar rumah tak pakai stokin.

“Kesian kaki kita dekat akhirat nanti menangis sebab kita tak tutup dia bila keluar…”

Sama-samalah kita amalkan!


Bagaimana Anda Boleh Menyesuaikan Senaman Ke Dalam Rutin Ramadan Anda Supaya Kekal Cergas

Ramadan bukan sahaja bulan paling suci dalam kalendar Islam, tetapi ia juga merupakan bulan berpuasa, muhasabah diri, dan peningkatan diri untuk umat Islam.

Sepanjang tempoh bulan Ramadan, umat Islam menahan diri dari makan dan minum dari subuh hingga ke senja dan berbuka puasa bersama orang tersayang dengan menikmati hidangan istimewa Ramadan, juadah bazar, atau hidangan bufet.

Menguruskan aktiviti fizikal dan melakukan senaman sepanjang Ramadan bukanlah mudah – lebih-lebih lagi apabila seseorang itu berpuasa dan tidak makan dan minum. Menurut tinjauan pendapat yang dijalankan oleh BMC Public Health, 50% umat Islam yang berpuasa bersetuju bahawa aktiviti fizikal mereka menurun dengan ketara sepanjang empat minggu Ramadan.

Tetapi dengan langkah-langkah yang betul, ianya tidak mustahil untuk memasukkan senaman ke dalam jadual anda, dalam masa yang sama berhati-hati untuk tidak membebankan badan anda. Mereka yang berpuasa boleh menggunakan aplikasi mudah alih seperti Muslim Pro bukan sahaja untuk memantau solat dan waktu berpuasa, tetapi juga mengakses kandungan gaya hidup yang relevan seperti rutin senaman dan resipi Ramadan.

Kami bercakap dengan usahawan kecergasan, Nawal Alhaddad, tentang cara memasukkan senaman ke dalam rutin Ramadan anda. Selain itu, pembaca boleh melihat siri senaman mesra Ramadan di aplikasi Muslim Pro!

Bagi sesiapa sahaja yang berminat dengan aktiviti senaman, matlamat yang biasa kita dengar adalah untuk ‘melakukan senaman dengan lebih gigih’; berlari satu pusingan lagi, angkat yang lebih berat, atau bersenam selama 30 minit lagi.

Walaupun badan anda secara amnya mampu mengekalkan aktiviti seperti senaman, namun pada bulan Ramadan (terutamanya minggu pertama), anda harus mengurangkan intensiti senaman dan hanya melakukan senaman yang ringan selama satu atau dua minggu untuk membolehkan badan beradaptasi dengan rutin puasa. Ini boleh dilaksanakan melalui pengurangan jumlah hari bersenam, menggunakan pemberat yang agak ringan atau senaman yang lebih pendek. Menyesuaikan badan ke dalam rutin barunya akan menjadikan senaman harian satu kebiasaan pada bulan Ramadan.

Pada bulan Ramadan, masa senaman anda mungkin memerlukan beberapa pengubahsuaian, terutamanya sekitar tempoh berpuasa dan ketika berbuka puasa. Nawal berkata masa kegemaran peribadinya untuk bersenam pada bulan Ramadan adalah pada waktu petang, kira-kira sejam sebelum berbuka puasa. Jadi anda tidak perlu menunggu terlalu lama sebelum makan. Selain itu, senaman adalah cara terbaik untuk meningkatkan selera makan!

Jika anda tidak mampu bersenam dengan perut yang kosong, pertimbangkan untuk bersenam pada waktu malam selepas anda berbuka puasa. Sebagai alternatif, jika anda sering bangun pada awal pagi, cuba bersenam sebelum atau selepas sahur, ia akan menjadi cara yang baik untuk membuatkan anda rasa lebih bertenaga dan bersemangat untuk memulakan hari anda!

Semasa Ramadan kita dikelilingi dengan bermacam-macam makanan yang lazat, walaupun sudah tentu anda dapat menikmatinya, ia juga penting untuk mengamalkan kesederhanaan dan memastikan anda mendapat nutrien yang diperlukan oleh badan.

Sekiranya ingin bersenam sepanjang Ramadan, anda harus mengutamakan makanan yang kaya dengan protein untuk membantu tubuh pulih dari aktiviti fizikal dan juga puasa anda. Walaupun ayam dan daging lembu sering menjadi pilihan apabila kita bercakap tentang sumber protein, namun kita juga boleh mempertimbangkan pelbagai jenis ikan seperti tuna atau salmon, serta tumbuh-tumbuhan seperti kacang hitam dan lentil. Elakkan makanan berminyak juga akan membantu anda untuk tidak berasa lesu ketika berpuasa; sebaliknya, ambil buah-buahan dan sayur-sayuran yang kaya dengan serat untuk memastikan anda kenyang dan bertenaga. Betik, bayam dan kubis bunga antara beberapa makanan yang menjadi pilihan dalam senarai teratas kami!

Aktiviti dan senaman intensiti tinggi mungkin tidak dapat dilakukan pada bulan Ramadan, bergantung pada tahap tenaga anda. Sama ada bermain bola sepak dengan rakan-rakan atau memaksimumkan pemberat anda setiap minggu di gim, perkara-perkara ini boleh menjadi sukar apabila anda berpuasa.

Ramadan adalah peluang yang ideal untuk bereksperimen dengan sesuatu yang baru yang membolehkan badan dan otot anda terus bergerak, walaupun pada kadar yang lebih perlahan. Yoga adalah amalan yang sangat baik untuk meningkatkan kekuatan otot dalam masa yang sama anda juga akan berasa lebih relaks. Berbasikal dan berenang juga adalah dua latihan berimpak rendah yang boleh anda lakukan pada kelajuan anda sendiri.

Akhir sekali, badan anda akan memberitahu apa yang anda perlukan, yang perlu anda lakukan ialah berhenti dan fahaminya. Walaupun senaman akan membawa kepada kesihatan keseluruhan yang lebih baik, penting untuk anda fahami bahawa badan anda memerlukan masa untuk beradaptasi dengan situasi baru.

Jangan risau jika anda tidak berada di tahap kecergasan terbaik anda pada bulan Ramadan ini. Terdapat banyak kaedah lain untuk kekal cergas tanpa melebihi keupayaan badan anda. Adalah penting bahawa anda menghormati badan dan menjaganya dengan baik dan sepatutnya sepanjang bulan Suci ini.


Hari Arafah Waktu Mustajab Berdoa Dan Ini Dua Amalan Lain Yang Dianjurkan. Rugi Tak Amalkan!

Bulan penuh kemuliaan yang dinantikan oleh semua umat islam. Walaupun ada yang berduka tidak menjadi tetamu Allah mengerjakan ibadah Haji janganlah berduka kerana perancangan Allah lebih baik dari kita.

Namun kita juga dianjurkan untuk melakukan amalan-amalan sama seperti mereka yang mengerjakan Haji ganjaran dan manfaatnya sudah tentu berganda. Antaranya puasa sunat yang digalakkan dalam Islam ialah puasa sunat Zulhijjah.

Dan masanya bermula pada satu haribulan Zulhijjah sehingga sembilan haribulan Zulhijjah dan puasa pada sembilan Zulhijjah ini ialah puasa arafah. Puasa Zulhijjah ini ganjarannya seperti berpuasa selama setahun.

Diriwayatkan daripada Abu Hurairah r.a. dari Nabi saw bersabda:

Tiada dari hari-hari yang dikasihi oleh Allah supaya dilakukan ibadah pada hari-hari tersebut daripada sepuluh hari yang awal dari bulan Zulhijjah yang mana ganjarannya menyamai berpuasa setiap hari daripadanya selama setahun dan mendirikan ibadah pada setiap malam daripadanya menyamai beribadah pada malam lailatul qadar.”

(Hadith Riwayat Imam Tirmizi)

Dan adapun puasa sunat arafah ertinya berpuasa pada 9 haribulan Zulhijjah selain bagi orang yang mengerjakan haji yang mana ganjarannya adalah dihapuskan dari orang yang berpuasa akan segala kesalahannya selama dua tahun yaitu setahun yang sebelumnya dan setahun yang selepasnya.

Diriwayatkan dari Abu Qatadah r.a. sungguhnya Nabi saw telah bersabda:

Puasa hari arafah sangat berharap aku atas Allah bahawa menghapuskan kesalahan setahun yang sebelumnya dan setahun lagi yang selepasnya.”

(Hadith riwayat Tirmizi)Arafah juga merupakan tempat di mana Adam dan Hawa berjumpa di bumi setelah turun dari syurga. Para jemaah akan membaca Talbiyah dan doa ini berulang-ulang:

رَبَّنَا اغْفِرْ لَنَا ذُنُوْبَنَا، وَ كَفِّرْ عَنَّا سَيِّئَاتِنَا، وَ تَوَفَّنَا مَعَ الْأَ َبْرَار، فَإِنَّهُ لَا يَغْفِرُ الذُّنُوْبَ إِلَّا أَنْتَ يَا غَفَّار

Ya Allah, ampunilah dan hapuskanlah dosa-dosa kami, dan kami meninggalkan dunia bersama orang-orang yang benar, untuk dosa-dosa yang tak terampuni kecuali oleh-Mu, Engkau-lah Maha Pengampun

الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الْإِسْلَامَ دِينًا ۚ -القرآن ٣:٥

Pada hari ini orang-orang kafir telah putus asa untuk (mengalahkan) agamamu, sebab itu janganlah kamu takut kepada mereka, tetapi takutlah kepada-Ku. Pada hari ini telah Aku sempurnakan agamamu untukmu, dan telah Aku cukupkan nikmat-Ku bagimu, dan telah Aku ridai Islam sebagai agamamu. (Quran 5:3)

عَنِ النَّبِيِّ ﷺ قَالَ  “ مَا مِنْ أَيَّامٍ أَحَبُّ إِلَى اللَّهِ أَنْ يُتَعَبَّدَ لَهُ فِيهَا مِنْ عَشْرِ ذِي الْحِجَّةِ

Nabi Muhammad (ﷺ) berkata, “Tidak ada hari-hari yang lebih agung di sisi Allah dan lebih dicintai oleh-Nya daripada hari sepuluh hari tersebut.“ (Tirmidzi)

1. Para jemaah akan menggabungkan solat Zohor dan Asar, serta menghabiskan waktu untuk berdoa seharian.

2. Para jemaah akan menghadap kiblat dan memohon ampun atas dosa-dosa mereka sehingga matahari terbenam. Ini adalah salah satu hal penting dalalm ibadah haji.

أَنَّ النَّبِيَّ ﷺ قَالَ : خَيْرُ الدُّعَاءِ دُعَاءُ يَوْمِ عَرَفَةَ -الترميذي

“Sebaik-baik doa adalah doa pada hari Arafah.” (HR. Tirmidzi]

Hari Arafah adalah kemuncak dari sepuluh hari pertama Zulhijjah di mana jutaan umat Muslim berkumpul untuk memohon pengampunan. Ada banyak cara untuk memohon pengampunan. Kita boleh melakukannya setiap kali selesai solat, kita boleh solat pada waktu malam, dan juga melakukan solat sunah seperti Tahajjud dan solat taubat. Hal yang perlu dilakukan hanyalah menyenaraikan semua hal yang ingin kita doakan kepada Allah untuk di dunia mahupun di akhirat.

Pentingnya berdoa di Hari Arafah juga disebutkan dalam hadis ini:

أَنَّ رَسُولَ اللَّهِ ﷺ قَالَ : مَا مِنْ يَوْمٍ أَكْثَرَ مِنْ أَنْ يَعْتِقَ اللَّهُ عَزَّ وَجَلَّ فِيهِ عَبْدًا أَوْ أَمَةً مِنَ النَّارِ مِنْ يَوْمِ

Nabi Muhammad ﷺ berkata, “Tidak ada satu hari di mana Allah lebih banyak membebaskan hamba dari neraka, melebihi Hari Arafah.” (Muslim)

Bagi mereka yang tidak melaksanakan ibadah haji, disunahkan untuk berpuasa pada hari ini.

قَالَ قَالَ رَسُولُ اللَّهِ ﷺ: صِيَامُ يَوْمِ عَرَفَةَ إِنِّي أَحْتَسِبُ عَلَى اللَّهِ أَنْ يُكَفِّرَ السَّنَةَ الَّتِي قَبْلَهُ وَالَّتِي بَعْدَهُ

Nabi Muhammad ﷺ berkata, “Puasa Arafah dapat menghapuskan dosa setahun yang lalu dan setahun akan datang.” (Muslim)

Membaca Allahu akbar, SubhanAllah and Alhamdulillah pada hari ini akan membuat kita dilimpahi berkah. Zikir adalah salah satu bentuk penyucian diri dan kita perlu membersihkan hati setiap hari, terutama dilakukan pada hari pengampunan. Mari kita manfaatkan kesempatan ini untuk memupuk amalan baik tersebut dalam kehidupan seharian. Semoga kita dapat benar-benar memanfaatkan bulan Zulhijjah ini untuk mengingat Allah, bersyukur, serta terus beramal dan melakukan perbuatan baik dalam kehidupan seharian.


Ini Teknik Sebenar Untuk Pakai Sunscreen, Barulah Tiada Jerawat & Tak Bercapuk!

Rutin harian yang kita tidak boleh tinggal setiap hari pastinya adalah memakai krim pelindung cahaya matahari (sunscreen/sunblock). Apa gunanya pakai toner dan pelembap bagai tapi tak aplikasikan sunscreen?

Sunscreen inilah yang akan bertindak mengunci semua khasiat krim yang telah anda pakai sebelumnya. Ramai yang sering kali keliru cara sebenar untuk mengaplikasikan sunscreen di wajah. Hmm, banyak mana nak guna? Jika anda tak tahu caranya, ikuti langkah yang dikongsikan menerusi video ini. Memang terbaik penjelasannya!

Mudahkan caranya? Jadi, tiada alasan lagi untuk anda skip rutin ini kalau mahukan kulit yang glowing lagi sihat! Moga terus konsisten ya sis.


Alamak! Rupanya 5 Pilihan Makanan Ini Menjadikan Wajah Kelihatan Kusam Dan Tidak Berseri!

Masalah kulit kusam dan hilang seri menyebabkan hilang keyakinan diri. Malah, ia juga menjadikan wajah tidak bermaya. Walaupun pelbagai produk yang kononnya mampu mengembalikan keserian wajah dijual di pasaran, namun faktor penting ialah kesihatan dalaman iaitu pemakanan.

Realiti hari ini, ramai yang mengambil ringan akan soal pemakanan sedangkan ia bukan sahaja menjamin kesihatan tubuh badan, malah juga dari segi keserian wajah. Team Hijabista kongsikan lima jenis makanan yang anda patut elak supaya kulit wajah berseri semula jadi.

Keju Susu Lembu

Tahukah anda, produk tenusu sebenarnya menjadi punca masalah kulit seperti jerawat? Ini adalah kerana ia mengandungi banyak hormon dari lembu yang mana boleh bertukar menjadi hormon jerawat pada manusia. Jadi, lebih baik jika anda mengelakkan dari mengambil makanan seperti keju susu lembu.

Biskut kering dan sumber karbohidrat

Pasti ramai yang menyukai makanan ini! Biskut kering dimakan bersama air kopi panas pastinya memberi kesedapan di saat hari hujan! Namun, harus diingat, makan jenis ini ialah makanan yang tidak baik untuk kulit wajah anda!

Sumber makanan karbohidrat proses kebanyakannya meningkatkan kadar insulin. Ini termasuklah roti, bijirin, pasta, nasi dan makanan serta minuman manis. Makanan karbohidrat proses ini berpecah dengan cepat dan bertukar menjadi gula dan ini sekaligus meningkatkan kandungan insulin dalam tubuh. Pakar mendapati lebih banyak insulin, lebih banyak jerawat akan tumbuh.

Jus sememangnya bagus untuk kesihatan tubuh badan kerana khasiat buah ataupun sayuran diakui dapat mengembalikan kesegaran pada kulit. Namun, jika ia berasa manis, berkemungkinan ia mengandungi terlalu banyak gula. Kebanyakan minuman jus mengandungi lebih dari 50 gram gula. Dan ramai yang terlupa akan kandungan fiber semula jadi yang ada pada buah-buahan yang mana membantu dalam pembuangan insulin. Jadi jika anda boleh kurangkan pengambilan gula, kulit anda akan pasti akan lebih berseri.

Soda

Soda mengandungi banyak gula dan bahan kimia lain yang mana kesemuanya menghasilkan masalah radang pada tubuh. Soda tidak hanya meningkatkan tahap insulin, tetapi juga mengganggu bakteria sihat yang ada dalam tubuh kita. Masalah kulit seperti eczema, jerawat dan banyak lagi adalah bukti di mana ketidakseimbangan bakteria gut.

Tuna Tin

Tuna tin selalunya dihasilkan dari sumber ikan ternak dan kekurangan nutrien. Bahkan, tuna juga tinggi kandungan merkuri yang mana boleh menjadi punca kepada keracunan merkuri.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Bagaimana Untuk Bertahan Tidur Dalam Panas Apabila Tiada Penghawa Dingin Di Rumah

Anda boleh menjadikan penghawa dingin anda lebih berkesan dan cekap, mudah sahaja, buat penghawa dingin DIY, dan anda boleh menyejukkan rumah anda tanpa penghawa dingin sama sekali.

Tetapi apa yang boleh dilakukan apabila anda tidak boleh tidur kerana terlalu panas? Adalah lebih mudah untuk hanya belajar bagaimana untuk tidur dalam keadaan panas daripada cuba untuk melabur membeli penghawa dingin. Berikut ialah enam petua untuk tertidur dalam cuaca panas apabila menghidupkan AC bukan pilihan.

Masa terdesak memerlukan langkah pelik. Walaupun kaedah ini mungkin terdengar aneh, beberapa kajian dilakukan dan menyimpulkan menyejukkan kaki anda sebenarnya adalah kaedah yang berkesan untuk mengurangkan ketegangan haba. Jika anda yang tidak boleh tidur dengan sarung kaki, sebaliknya cuba menyejukkan sama ada cadar atau sarung bantal anda.

Anda sudah tahu tentang mitos yang berkaitan dengan dehidrasi, tetapi ini bukan salah satu daripada mereka. Sebelum anda mengakhiri waktu petang, pastikan anda terhidrasi dengan betul, kerana kajian telah menunjukkan dehidrasi boleh menyebabkan tidur yang kurang dan anda perlu terhidrat secukupnya supaya anda boleh berpeluh, yang akan membantu menyejukkan badan pada waktu malam.

Cuaca panas jelas bukan masa untuk selimut gebu atau selimut tebal, tetapi pilihan yang anda buat untuk cadar juga boleh memberi impak yang besar pada kualiti tidur anda. Pilih bahan yang lebih ringan dan bernafas pada cuaca panas, seperti kapas, linen atau buluh. Letakkan cadar bulu atau flanel untuk musim panas dan anda sepatutnya berada dalam keadaan yang lebih baik.

Tanggung jawab terletak pada anda untuk memutuskan sama ada sekarang adalah masa untuk membeli tilam baharu atau tidak walaupun mungkin sudah tiba masanya. Tetapi anda tidak melakukan apa-apa kebaikan untuk diri sendiri apabila anda menghidupkan haba jika tilam yang anda tiduri memerangkap semua haba badan anda. Siasat tilam baharu yang direka bentuk dengan ciri untuk memastikan anda tetap sejuk.

Terbaik di pasaran:

Slumberland Syarikat Pertama di Asia Menawarkan Teknologi Kikoo SleepTech dari Jerman untuk Tilam

Memahami bahawa turun naik suhu akan memberi kesan terhadap kualiti tidur seseorang, Slumberland telah mengintergrasikan teknologi Kikoo inovatif yang menggunakan jalur grafit ke dalam produk tilam terbarunya, TempSmart™ 5.0. Teknologi dari Jerman ini bergabung secara harmoni bersama Tempsmart™ bagi menambahbaik ciri kawalan suhu tilam.

Perubahan cuaca yang tidak menentu dan akut adalah perkara biasa dialami oleh rakyat Malaysia. Selain suhu di sekeliling kita, haba badan kita juga akan terkumpul dalam tilam yang menyebabkan tidur menjadi tidak selesa. Malah suhu katil anda boleh memberi perbezaan yang ketara kepada kualiti tidur. Kikoo bersama-sama dengan teknologi TempSmart™ kami menyerap haba yang berlebihan untuk memastikan bilik tidur nyaman dan membebaskan haba untuk memastikan tidur tetap hangat. Dengan menyesuai dan mengawal selia mengikut perubahan suhu badan, ia membantu mewujudkan suasana tidur yang optimum. Gabungan teknologi unik menjadikan siri TempSmart™ 5.0 dua kali lebih berkesan.

Dihasilkan di Jerman dengan ketepatan, kepintaran dan berkualiti, Kikoo ialah satu-satunya teknologi penyejuk semula jadi dan berterusan yang mampu membantu pengguna tidur dengan nyenyak untuk lebih 12 jam.

Ideal untuk menghabiskan masa mandi, tetapi bagaimana pula bila? Jika anda mandi pagi yang ingin melawan cuaca panas, tukar jadual dan mandi air sejuk sebelum tidur. Ini akan menurunkan suhu badan anda, supaya cukup lama sehingga boleh tertidur sebelum anda berasa tidak selesa lagi.

Ternyata meletakkan ais di atas katil, sebenarnya akan menyejukkan anda. Hanya pastikan menggunakan botol air kedap udara, untuk mengelakkan bangun tidur dalam keadaan lembap. Isi botol hanya dua pertiga daripada jalan sebelum anda membuangnya ke dalam peti sejuk; jika anda mengisinya secara berlebihan, ia mungkin pecah apabila ais mengembang.


Bukan Sekadar Berlari Atau Berbasikal, Ini 5 Pilihan Menarik Senaman Kardio Yang Wajib Anda Cuba!

Jika anda merupakan individu yang sedang mencari solusi untuk menurunkan berat badan dengan efektif, penulisan artikel ini ialah jawapannya! Senaman kardio (kardiovaskular) merupakan sebuah senaman yang memberi banyak kebaikan kepada tubuh badan. Bukan sahaja dapat menurunkan berat badan serta membakar kalori dengan cepat, malah ia juga memberi kesihatan yang baik kepada jantung, oksigen (pengaliran pernafasan) serta aliran darah.

Senaman kardio atau ‘cardio workout’ merupakan senaman yang dilakukan berulang kali bagi tempoh masa yang tertentu dengan intensiti yang tertentu. Sebenarnya, senaman kardio bukan sahaja sekadar jogging, berlari dan berbasikal malah lebih dari itu!

Antara senaman kardio lain yang boleh anda cuba adalah:

Sama juga seperti Zumba, menari juga memberi banyak kebaikan kepada tubuh badan. Ia juga mampu untuk membakar kalori dengan mudah di bahagian paha, pinggang dan juga kaki. Bukan hanya boleh dilakukan di rumah, malah ia juga boleh dilakukan di luar dan pastinya menyeronokkan!

2. Berenang

Bagi anda yang mempunyai kolam renang di kediaman anda, gunakannya dengan bijak! Berenang merupakan antara senaman kardio impak rendah yang turut membantu untuk menurunkan berat badan. Sesuai bagi anda yang sukakan aktiviti air, berenang boleh dilakukan 3 kali seminggu atau lebih, mengikut kemampuan anda.

3. Mendaki

Hari ini, aktiviti mendaki sudah menjadi trend terutamanya bagi golongan muda yang menjadikannya sebagai salah satu aktiviti kesihatan. Sebenarnya, aktiviti mendaki bukan sahaja dapat memberi ruang kepada kita untuk melepaskan tekanan dengan melihat pemandangan hijau yang menenangkan, malah mendaki juga meruoakan senaman kardio yang membuatkan otot-otot besar bergerak. Meningkatkan ketahanan kaki dan stamina tubuh badan, ia sesuai dilakukan untuk anda yang ingin menurunkan berat badan!

4. Tinju

Bukan hanya dapat melepaskan geram malah senaman tinju juga merupakan senaman efektif untuk memakar kalori dan meningkatkan kadar denyutan jantung. 30 minit bertinju mampu untuk membakar 400 kalori dalam tubuh badan anda.

5. Melompat Tali

Senaman melompat tali atau berskip (skipping) juga antara senaman kardio yang dapat membakar kalori dengan cepat dan membantu untuk menurunkan berat badan dengan efektif.

Untuk pengetahuan anda juga, terdapat pelbagai manfaat senaman kardio ini tubuh badan kita.

Antara manfaat senaman kardio adalah:

1.       Meningkatkan Kesihatan Jantung

Kesihatan jantung amat penting dan perlu dijaga dengan baik. Oleh kerana itu, bagi memastikan jantung sentiasa sihat dan dapat menjalankan fungsinya untuk mengepam darah dengan baik, maka melakukan senaman kardio secara konsisten dapat menjadikan jantung sentiasa sihat. Bukan itu sahaja malah, senaman kardio juga dipercayai dapat mengurangkan masalah diabetes!

2.       Meningkatkan Metabolisma

Seperti pilihan senaman kardio di atas, sudah jelas menunjukkan bahawa senaman kardio membantu dalam meningkatkan metabolism badan. Apabila metabolisma badan meningkat, kadar pembakaran kalori juga meningkat. Lebih mudah untuk mendapatkan berat badan yang ideal dengan bersenam secara rutin.

3.       Meransang Hormon dan Mercerdaskan Otak

Senaman kardio dapat merangsang hormon yang menimbulkan perasaan ‘gembira dan tenang’. Secara tak langsung latihan kardio ini dapat mengurangkan stres dan tekanan pada minda. Selain daripada itu juga ia menjadikan kita lebih ceria sekaligus mencerdaskan otak.

4.       Mempercepat proses ‘recovery’

Latihan kardio dapat mepercepatkan kadar ‘recovery’ badan kita. Senaman kardio dapat melancarkan pengepaman darah yang membawa oksigen ke otot yang dapat membantu pembentukan otot-otot baru sekaligus mepercepat proses pembaikan.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Dalami Agama Islam Sejak Jadi Mualaf, Marcell Darwin Bersyukur Lihat Anak Belajar Solat

Pelakon daripada seberang, Marcell Darwin telah mendalami ilmu agama islam sejak dia memutuskan untuk memeluk Islam pada tahun 2019. Tidak hanya itu, dia juga berusaha mengajar agama Islam kepada anak tunggalnya, Benjamin Qeenan Darwin.

Marcell Darwin mula dikenali di Indonesia sejak berlakon dalam sinetron “Alisha”. Kemudian, namanya semakin mencuri perhatian sejak menjadi bintang filem “Lawang Sewu” pada tahun 2007. Terdahulu, dia memeluk agama Kristian dan memutuskan menjadi mualaf pada tahun 2019.

Aktor berdarah Makassar-Jerman ini akui bahawa sudah menjadi tanggungjawabnya sebagai seorang bapa untuk membimbing anaknya serta mengajar mengenai agama islam.

“Walaupun saya seorang mualaf, saya belajar sebanyak yang saya boleh, kerana anak saya yang masih kecil, saya perlu mengajarnya juga,” kata Marcel Darwin melalui satu temu bual.

Tambahan itu, dia turut bersyukur kerana sering dibantu sang isteri, Manila Faisal. Isterinya banyak membimbingnya dalam menjalankan ibadah sesuai ajaran Islam.

“Alhamdulillah, isteri saya dapat membimbing saya dan anak-anak saya dalam mengerjakan solat serta membaca surah-surah pendek.

“Dan perkara yang paling penting ialah mungkin saya boleh belajar lebih cepat daripada anak-anak saya,” katanya.

Sudah tentu, sebagai ibu bapa, pelakon filem ‘Nikah Yuk’ ini sentiasa cuba menunjukkan contoh yang baik kepada anak-anaknya. Dia turut mengakui terharu dan gembira melihat anaknya mula belajar solat.

“Sebab itu saya boleh mula mengajar anak saya perlahan-lahan, dan ketika anak saya mahu mendoakan saya…Alhamdulillah, ya, walaupun saya masih baru (masuk Islam), terasa macam kami belajar bersama.” , kata Marcell Darwin.

Meninjau ke ruangan komen, rata-rata netizen memuji telatah dan kecomelan anaknya, Qeenan ketika belajar solat serta turut mendoakan agar pelakon itu serta si comel terus istiqamah.

“Masyaalah tabarakallah… Semoga istiqamah di jalan Allah dan bahagia selalu dunia akhirat bersama keluarga. Aamiin…”

“Indahnya😍, semoga berkah selalu dunia akhirat kak sekeluarga aamiin”

“Bapaknya jadi teladan, anaknya sholeh. Masya Allah Tabarakallah…”

“MasyaAllah si soleh Qeenan ‘gemes’ bangat si kamu nakk”

Sumber: Celebrities.id dan Instagram Marcell Darwin


Pori Jadi Kecil & Kulitpun Makin Cerah Lepas Guna Homemade Masker Campuran Tomato & Tepung Beras

Selain penjagaan mencuci wajah dengan tiga langkah (pembersih, penyegar dan pelembap) pemakaian masker juga penting untuk membuat rawatan kecantikan sendiri di rumah. Tidak payah mengeluarkan belanja besar untuk membeli masker kerana anda boleh lakukannya sendiri di rumah.

Masker ini sangat bagus untuk mengecilkan liang pori wajah, menghaluskan kulit dan mencerahkan kulit wajah.

Ayuh kita lihat bahan-bahan dan cara membuatnya:

Sedikit tepung beras dalam 2/3 sudu besar, anggaran supaya bancuhan menjadi pes.

*boleh pelbagaikan variasi masker tepung beras samada campurkan dengan madu, yogurt, limau nipis dlln.

1. Menyerap minyak yang berlebihan pada muka.

2. Bagus untuk jenis kulit kering kerana tepung beras dapat memberikan kelembapan pada kulit wajah.

3. Mencerahkan dan menghaluskan kulit wajah.

4. Membuang kulit mati/memudarkan bintik hitam.

Tomato dipotong halus @ diblend bersama sedikit air untuk dijadikan pes.

Pes tomato + tepung beras tadi boleh di buat Masker @ di bekukan untuk dijadikan cube ais dan di sapu pada muka juga. bagus untuk kecilkan liang pori wajah, menghaluskan kulit dan mencerahkan kulit wajah.

1. Menghilangkan lingkaran gelap di bawah mata (mata panda/eyebag).

Hiris tomato secara nipis, kemudian celup ke dalam yogurt asli. Lekapkan pada bahagian mata. Cara ini membantu mengurangkan kesan gelap dan membuatkan kulit tampak segar dan semakin cerah. Amalkan petua ini seminggu dua kali.

2. Kecutkan jerawat.

Lenyek atau kisar tomato sehingga hancur, jangan campurkan dengan air. Kemudian sapukan pada wajah. Biar ia kering, bilas dengan air suam. Tomato dapat menyejukkan kulit dan menyerap lebihan minyak pada wajah. Jerawat akan beransur kecut dan hilang secara perlahan-lahan tanpa meninggalkan parut.

3. Jeragat jadi pudar.

Potong buah ini kepada dua bahagian, kemudian gosokkan secara perlahan-lahan pada bahagian yang mempunyai pigmentasi. Lakukan setiap hari, pigmentasi akan semakin pudar dan kulit semakin cerah.

4. Kecilkan liang Pori wajah.

Bagi membantu wanita mengecilkan pori kulit, campurkan air perahan tomato dengan putih telur. Jadikan masker, sapukan pada wajah. Biarkan sehingga kering, bilas wajah dengan air perahan lemon diikuti dengan air suam.

5. Kulit wajah lebih lembap.

Campurkan air perahan tomato dengan yogurt asli. Sapu pada seluruh wajah dan leher, biarkan kering kemudian bilas dengan air suam. Kulit jelas kelihatan semakin lembap dan berseri.

6. Tona kulit sekata.

Campurkan jus tomato bersama madu asli, kombinasi ramuan ini dikatakan sangat efektif untuk mengatasi masalah tona kulit tidak sekata. Jadikan sebagai masker, biarkan kering pada wajah. Kemudian bilas dengan air suam yang dicampurkan dengan perahan limau nipis. Amalkan seminggu tiga kali, kulit akan menjadi cerah sekata.

7. Rambut lebih sihat.

Caranya mudah, lumur rambut dengan jus tomato, balut dengan tuala selama 15-20 minit. Kemudian bilas dengan air bersih. Ini membuatkan rambut sihat dan bersinar.


Sapu Kulit Muka Dengan Air Barli, Hasilnya Kulit Jadi Cerah & Lembut,  Nak Mekap Pun Rasa Smooth Je

Kulit yang sihat dan cantik menjadikan penampilan seseorang itu tampak lebih berseri. Maka sebab itulah penjagaan kulit perlu dimulakan seawal mungkin.

Perawatan kulit wajah perlulah dilakukan secara konsisten agar kulit sentiasa terpelihara. Usah iri hati melihat wajah orang lain cantik berseri kerana tentunya mereka mengamalkan perawatan kecantikan yang teratur.

Berikut perkongsian Aya Zuki yang menjadikan barli sebagai rejim perawatan kecantikan wajah.

Menghasilkan kulit yang sihat dan cerah serta mengatasi masalah kulit air barli boleh membantu anda mengeluarkan toksik dari badan lalu memberikan anda kulit yang lebih sihat dan cerah. Lagipun, beras barli mengandungi satu bahan yang dikenali sebagai asid azelaic yang digunakan untuk merawat jerawat.

Pada masa yang sama, ia juga boleh mengurangkan keradangan pada kulit, mengelakkan daripada liang pori kulit tersumbat. Antioksidan yang terdapat di dalam air barli boleh melawan radikal bebas dan melambatkan proses penuaan lalu mengekalkan awet muda untuk jangka masa yang lebih lama.

Jom gaiss try tip ini. Guna barang-barang dapur sahaja. Aya buat pakai hari-hari. Best giler kulit lepas pakai!

*Kulit lembut sangat, sampai rasa nak kunyah pipi sendiri
*Blackhead dan whitehead hilang dari radar. Dah takde rasa hidung berduri-duri
*Kulit licin nak mekap pun rasa smooth je cerahkan kulit
*Buang sel-sel kulit mati, berseri-seri muka lepas skrub
*Elak jerawat tumbuh pada wajah

BAHAN-BAHAN:

1)Segenggam beras ( basuh dulu)
2)Garam
3)Barli

Barli banyak sangat khasiat dia. Bagus untuk kulit cerah, anjal dan awet muda!

Meningkatkan sistem pertahanan badan Air barli dipenuhi dengan pelbagai nutrisi seperti vitamin B, zat besi, kalsium, magnesium, zink dan selenium yang memainkan peranan di dalam sistem pertahan badan kita. Tambahan lagi, beta-glucan yang sedia ada di dalam beras barli mempunyai kebolehan untuk mengaktifkan sistem imunisasi badan.

Sistem pertahan badan adalah perkara yang penting untuk melindungi tubuh badan daripada jangkitan dan serangan kuman seperti demam, selesema dan lain-lain. Selain itu, air barli turut mengandungi zat besi untuk mencegah daripada anemia dan keletihan (fatigue).

LANGKAH PERTAMA:

1.Basuh beras dulu lepas tu toskan air dan goreng tanpa minyak sampai beras kering.
2.Dah kering masuk dalam blend kering
3.Blend beras bersama garam sampai haluss
4.Garam untuk matikan kuman. Hehe nyah nyahh jerawat!

LANGKAH KEDUA:

Kisar barli sampai halus sama seperti beras.

LANGKAH KETIGA:

1.Lepas dah blend beras + garam + barli, korang mix kan. Campor sekali semuaa sampai sekata.

2.Dah siap boleh laa pakai dekat kulit muka dan badan. Scrub slow2 okkk, jangan kasar2,

3.Untuk orang yang ada jerawat teruk jangan scrub kawasan jerawat. Nanti lagi teruk jerawat. Just tempek je scrub ni kawasan jerawat.

4.Untuk kulit yang tak ada jerawat boleh gosok slow-slow dan manja gitteww,

5.Nak biar lama mana pun boleh, nak pakai sampai pagi esok pon tak ada masalah.

6.Lepas dah cuci rasai la kulit rasa bersih dan licin sangat! Pastu nampak cerah dan berseri-seri.

Sebenarnya banyak lagi khasiat barli untuk kesihatan dan kecantikan. Ayuh kita semak kebaikan dan khasiat barli:

MENGURANGKAN BERAT BADAN
Bijirin barli juga dikatakan boleh membantu untuk menghilangkan berat badan kerana ia bertindak sebagai penahan selera makan. Ia tinggi dalam serat, terutama beta-glucan. Ia boleh memberikan anda rasa kenyang dalam jangka masa yang lama, mengelakkan anda daripada makan berlebihan.

Tambahan lagi, air barli ini sangat baik untuk sistem penghadaman badan dan meningkatkan metabolisme lemak. Untuk mendapatkan hasil yang memuaskan, minum 3 cawan air barli setiap hari.

Resipi air barli untuk menguruskan badan:

Bahan-bahan: Setengah cawan barli dan tujuh gelas air, sebatang kayu manis ceylon Lemon Madu ( kalau nak manis)

Rebus barli + kayu manis ceylon dengan air selama 30-45 minit, sampai barli kembang. Kemudian tutup api. Sebelum minum perahkan lemon sikit dan masukkan madu. Baki air barli boleh simpan dalam peti ais. Jangan lupa panaskan sebelum minum.

BAGUS UNTUK MEREKA YANG DEMAM
Air rebusan bijirin barli juga berfungsi sebagai penyejuk badan. Rasulullah SAW pernah memberi sup barli kepada orang yang menghidap demam.

MEMBANTU SISTEM PENGHADAMAN
Air barli boleh membantu dan memudahkan perut/usus kita mencerna makanan. Hal ini kerana air barli datang dalam keadaan beralkali dan dipenuhi dengan serat. Oleh itu ia boleh mencepatkan proses penghadaman nutrisi makanan, pada masa yang sama mengekalkan kesihatan usus. Anda juga boleh mengamalkan air barli semasa anda mengalami cirit-birit untuk menstabilkan kembali bendalir dalam darah.

MENJADIKAN KULIT SIHAT DAN CERAH
Air barli boleh membantu anda mengeluarkan toksik dari badan lalu memberikan anda kulit yang lebih sihat dan cerah. Lagipun, beras barli mengandungi satu bahan yang dikenali sebagai asid azelaic yang digunakan untuk merawat jerawat.

Pada masa yang sama, ia juga boleh mengurangkan keradangan pada kulit, mengelakkan daripada liang pori kulit tersumbat. Antioksida yang terdapat di dalam air barli boleh melawan radikal bebas dan melambatkan proses penuaan lalu mengekalkan awet muda untuk jangka masa yang lebih lama. Selain daripada minum air barli, anda juga boleh menyapunya pada kulit muka, biarkan selama 10 minit dan kemudian bilas dengan air yang bersih. Anda boleh mengamalkan petua ini 2 kali seminggu.

MENYEJUKKAN BADAN
Air barli adalah air yang terbaik untuk anda menghilangkan rasa haus dan menyejukkan badan, terutama pada cuaca yang panas terik. Selain hidratkan badan anda, ia juga boleh mengurangkan haba di dalam badan. Daripada anda minum air berkarbonat, apa kata mulai hari ini anda bertukar kepada air barli. Ia lebih menyihatkan dan dapat meningkatkan kadar saluran darah.

Banyakkan manfaat barli untuk kesihatan dan juga kecantikan. Lagi pun barli ini sangat mudah untuk didapati jadi tiada alasan untuk tidak mengamalkannya dalam rutin kecantikan dan kesihatan harian kita sis. Jom kita amalkan barli sebagai rejim kecantikan dan kesihatan.

Sumber kredit: Aya Zuki


Puteri Sarah Dan Anak-Anak ‘Bawa Diri’ Ke Jepun, Lupakan Seketika Masalah Rumahtangga!

Meskipun rumahtangga sedang bergolak , sehingga hangat diperkatakan kononya sang suami, Syamsul Yusof telah mendirikan rumah tangga dengan perampas, Ira Kazar seperti yang dikongsikan Puteri Sarah di laman Instagram miliknya baru-baru ini.

Sehubungan itu, demi menenangkan keresahan jiwa dek gejolak rumahtangga yang di alami, Sarah mengambil keputusan membawa anak-anak melancong ke luar negara dan berehat seketika.

Perkara berkenaan dimaklumkan Sarah menerusi muat naik dalam satu hantaran di laman Instagram miliknya baru-baru ini, dapat dilihat Sarah berkongsi beberapa keping gambar dan video sewaktu dia menikmati percutiannya itu dan berseronok di Jepun bersama anak-anak.

“Terima kasih Ya Allah, sampai juga Disneyland nak bawa Syaikhul dan Sumayyah. Duit boleh dicari, kebahagiaan anak-anak tak ternilai,” ujarnya ringkas di ruangan kapsyen.

Hijabista sempat meninjau keruangan komen pada hantaran berkenaan, rata-rata netizen meluahkan rasa kesal dan betapa ruginya Syamsul kerana mensia-siakan masa dengan orang ketiga hingga tidak bersama anak-anak untuk mencipta kenangan indah bersama keluarganya.

Menurut segelintir netizen, melihat momen anak membesar adalah anugerah paling terindah dan tidak ternilai sebagai seorang bapa.

Selain itu, netizen turut mendoakan Semoga Puteri Sarah terus diberi kekuatan untuk membesarkan anak-anaknya. Malah rata-ra

Bagaimanapun, netizen turut menzahirkan rasa kagum mereka melihat semangat danta netizen mengagumi kekuatan yang dimiliki oleh Puteri Sarah dalam menghadapi dugaan rumah tangganya dan mendoakan agar segala urusan pelakon yang berusia 37 tahun itu dipermudahkan


6 Produk Kecantikan Ini Boleh Jimatkan Masa & Tenaga Untuk Tampil Lebih Gorgeous. No 2 Wajib Ada!

Masa adalah wang dan semestinya kita tidak tidak mahu membazir wang ringgit terhadap produk kecantikan yang belum tentu baik untuk kita. Hijabista senaraikan pilihan produk kecantikan yang bukan saja akan membantu anda menjimatkan masa dan tenaga, tetapi juga menjadikan penampilan kelihatan hebat!

Aztec Secret Bentonite Clay Mask hypoallergenic bertaraf 5 bintang ini dibuat untuk menarik toksin keluar dari kulit, membersihkan liang-liang di muka anda dan membantu merawat jerawat di muka. Jika anda merancang untuk invest wang kepada produk kecantikan yang agak mahal tetapi dijamin bagus, item ini sangat sesuai jadi koleksi.

Sumber Foto: Hollysales

Eyeliner stamp kalis air akan membuatkan garis mata anda sempurna! Ia adalah produk yang mudah digunakan dan tahan lama. Jika anda seorang yang suka memakai penggaris mata, item solekan ini perlu ada dalam koleksi anda.

Berus pembersih muka mini ini telah menjadi sangat popular dalam beberapa tahun kebelakangan ini. Anda boleh dapatkan produk ini di Sephora. Ia adalah pilihan yang sempurna untuk pengelupasan lembut dan penyembuhan sonik. Berupaya membuang sehingga 99.5% kotoran pada semua jenis kulit. Selain itu, bentuk dan saiznya yang padat menjadikannya mudah dibawa ke mana sahaja.

Sekiranya anda mempunyai kulit berminyak, jangan bimbang lagi. Ini adalah produk Natural Bamboo Charcoal Oil Absorbing Tissues yang boleh menyerap minyak dimuka untuk kesan kulit yang bersih dan melegakan. Anda boleh menggunakannya dengan atau tanpa solekan. Produk ini bukan sahaja untuk wanita tetapi sesuai buat kaum lelaki. Sudah tiba masa untuk anda mengawal muka yang berminyak tanpa menggunakan sebarang serbuk.

Satu pek perisai bayangan mata atau Shadow Sheilds adalah satu perkara yang perlu anda lakukan sebelum mula menggunakan pembayang mata. Selain itu, anda juga boleh menggunakannya untuk bibir. Tampil sempurna bebas tanpa kesan smudge.

Masa untuk anda bersinar. Jangan bimbang jika senyuman anda tidak cukup besar, kerana dengan serbuk arang pemutihan gigi semulajadi akan membantu dirimu untuk senyum dengan lebih ceria. Anda mungkin kelihatan seperti zombie apabila memakai serbuk arang ini, tetapi hasilnya akan membuat anda terpegun.

Adakah anda ada menggunakan mana-mana produk di atas ini? Apakah produk kecantikan yang anda tidak boleh hidup tanpanya? Kongsi pendapat dan cadangan anda di bahagian komen di bawah.


TUTORIAL: 4 Tip Gayakan Hijab Bawal Paling Simple Buat Hijabi Berpipi Tembam Supaya Nampak Lebih ‘On Point’

Setiap tahun ada sahaja rekaan tudung yang tumbuh macam cendawan di pasaran. Tetapi tahun lalu menyaksikan tudung bawal kembali diminati. Ini kerana cara pemakaian yang senang dan user friendly.

Malah seorang hijabi akan kekal cantik dan menawam dengan hanya menggayakan bawal. Terutama bagi mereka yang mempunyai pipi tembam. Di sini ada beberapa tip menggayakan hijab bawal bagi mereka yang berpipi tembam.

Ambil tudung bawal dan pakai sama panjang.

Pin bawah dagu dan ambil tudung sebelah kiri dan bawa ke belakang.

Ambil tudung yang dibawa ke belakang tadi dan terus ke hadapan. Pinkan di sisi sebelah kiri dengan kemas.

Bawa pula tudung sebelah kanan ke kiri dan selitkan sahaja ke belakang.  Boleh juga pakai dengan pelbagai gaya lain mengikut cita rasa.